ai4bharat/Pralekha huggingface dataset:
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਜਾਨਵਰਾਂ ਪ੍ਰਤੀ ਬੇਰਹਿਮੀ
ਭਾਰਤੀ ਪਸ਼ੂ ਭਲਾਈ ਬੋਰਡ, ਜੋ ਪ੍ਰੀਵੈਂਸ਼ਨ ਆਫ਼ ਕਰੂਐਲਟੀ ਟੂ ਐਨੀਮਲ ਐਕਟ, 1960 ਦੇ ਤਹਿਤ ਗਠਿਤ ਕੀਤੀ ਗਈ ਇੱਕ ਸੰਵਿਧਾਨਕ ਸੰਸਥਾ ਹੈ ਅਤੇ ਰਿਪੋਰਟ ਕੀਤੇ ਗਏ ਪਸ਼ੂਆਂ ਤੇ ਬੇਰਹਿਮੀ ਦੇ ਮਾਮਲਿਆਂ' ਤੇ ਹਮੇਸ਼ਾਂ ਚੌਕਸ ਰਹਿੰਦੀ ਹੈ ਅਤੇ ਪਸ਼ੂਆਂ ਪ੍ਰਤੀ ਬੇਰਹਿਮੀ ਦੇ ਰੋਕਥਾਮ ਐਕਟ, 1960 ਦੇ ਉਪਬੰਧਾਂ ਅਨੁਸਾਰ ਤੁਰੰਤ ਕਾਰਵਾਈ ਕਰਦੀ ਹੈ। ਭਾਰਤੀ ਪਸ਼ੂ ਭਲਾਈ ਬੋਰਡ ਢੁਕਵੀਂ ਕਾਰਵਾਈ ਕਰਨ ਅਤੇ ਅਜਿਹੇ ਕਿਸੇ ਵੀ ਐਕਟ ਦੀ ਉਲੰਘਣਾ ਕਰਨ ਵਾਲੀ ਹਰੇਕ ਘਟਨਾ ਦਾ ਸਖਤ ਨੋਟਿਸ ਲੈਂਦਾ ਹੈ ਅਤੇ ਅਵਾਰਾ ਕੁੱਤਿਆਂ ਸਮੇਤ ਪਸ਼ੂਆਂ ਨਾਲ ਬੇਰਹਿਮੀ ਦੇ ਮਾਮਲਿਆਂ ਨੂੰ ਅਧਿਕਾਰ ਖੇਤਰ ਨਾਲ ਸੰਬੰਧਤ ਅਧਿਕਾਰੀਆਂ ਦੇ ਧਿਆਨ ਵਿੱਚ ਲਿਆਂਦਾ ਹੈ, ਤਾਂ ਜੋ ਕਾਨੂੰਨ ਦੀ ਉਲੰਘਣਾ ਕਰਨ ਵਾਲਿਆਂ ਵਿਰੁੱਧ ਸਖਤ ਕਾਰਵਾਈ ਕੀਤੀ ਜਾ ਸਕੇ ਅਤੇ ਸਜਾ ਦਿੱਤੀ ਜਾ ਸਕੇ।
ਭਾਰਤੀ ਪਸ਼ੂ ਭਲਾਈ ਬੋਰਡ  ਰਾਜ ਸਰਕਾਰ ਨੂੰ ਪਸ਼ੂਆਂ ਨਾਲ ਕੀਤੀ ਜਾਂਦੀ ਬੇਰਹਿਮੀ ਸਮੇਤ ਪਸ਼ੂਆਂ ਦੀ ਭਲਾਈ ਨਾਲ ਜੁੜੇ ਮੁੱਦਿਆਂ ਤੇ ਸਲਾਹ ਦਿੰਦਾ ਹੈ। ਬੋਰਡ ਨੇ ਰੈਜ਼ੀਡੈਂਟਸ ਵੈਲਫੇਅਰ ਐਸੋਸੀਏਸ਼ਨਾਂ  ਨੂੰ ਇਸ ਸੰਬੰਧ ਵਿੱਚ ਅਵਾਰਾ ਪਸ਼ੂਆਂ, ਮਨੁੱਖਾਂ-ਪਸ਼ੂਆਂ ਵਿਚਾਲੇ ਭਿੜੰਤ ਦੇ ਮੁੱਦਿਆਂ ਬਾਰੇ ਲੋਕਾਂ ਨੂੰ ਸੂਝਵਾਨ ਬਣਾਉਣ ਅਤੇ ਜਾਗਰੂਕਤਾ ਪੈਦਾ ਕਰਨ ਲਈ ਕਈ ਸਲਾਹਕਾਰੀਆਂ ਅਤੇ ਸਰਕੂਲਰ ਜਾਰੀ ਕੀਤੇ ਹਨ। ਬੋਰਡ ਨੇ ਸੂਬਿਆਂ ਨੂੰ ਬੇਰਹਿਮੀ ਦੇ ਮੁੱਦਿਆਂ ਦੀ ਜਾਂਚ ਲਈ ਸੂਝਵਾਨ ਬਣਾਉਣ ਲਈ ਪਸ਼ੂ ਭਲਾਈ ਪੰਦਰਵਾੜਾ, ਰੈਬੀਜ਼ ਦਿਵਸ ਅਤੇ ਵਿਸ਼ਵ ਪਸ਼ੂ ਦਿਵਸ ਮਨਾਉਣ ਲਈ ਸਰਕੂਲਰ ਵੀ ਜਾਰੀ ਕੀਤੇ ਹਨ।
ਭਾਰਤੀ ਪਸ਼ੂ ਭਲਾਈ ਬੋਰਡ ਆਨਰੇਰੀ ਪਸ਼ੂ ਭਲਾਈ ਅਧਿਕਾਰੀਆਂ ਲਈ ਸਿਖਲਾਈ ਪ੍ਰੋਗਰਾਮ ਆਯੋਜਿਤ ਕਰਦਾ ਹੈ ਤਾਂ ਜੋ ਉਹਨਾਂ ਨੂੰ ਪਸ਼ੂਆਂ ਦੀ ਬੇਰਹਿਮੀ ਦੀ ਰੋਕਥਾਮ ਐਕਟ, 1960 ਅਤੇ ਵੱਖ -ਵੱਖ ਪਸ਼ੂਆਂ ਦੀ ਭਲਾਈ ਦੀਆਂ ਗਤੀਵਿਧੀਆਂ ਦੀ ਜਾਣਕਾਰੀ ਦਿੱਤੀ ਜਾ ਸਕੇ। ਭਾਰਤੀ ਪਸ਼ੂ ਭਲਾਈ ਬੋਰਡ ਸਮਾਜ ਵਿੱਚ ਬੇਵਜ੍ਹਾ ਪੀੜ ਜਾਂ ਪਸ਼ੂਆਂ ਦੇਦੀ ਤਕਲੀਫ ਨੂੰ ਰੋਕਣ ਅਤੇ ਸਾਥੀ ਜੀਵਾਂ ਪ੍ਰਤੀ ਦਿਆਲੂ ਬਣਨ ਲਈ ਜਾਗਰੂਕਤਾ ਵੀ ਪੈਦਾ ਕਰਦਾ ਹੈ। ਭਾਰਤੀ ਪਸ਼ੂ ਭਲਾਈ ਬੋਰਡ ਨਿਯਮਿਤ ਤੌਰ 'ਤੇ ਰਾਜ ਸਰਕਾਰਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਪਸ਼ੂਆਂ ਦੀ ਭਲਾਈ ਦੇ ਮੁੱਦਿਆਂ ਨੂੰ ਜ਼ਮੀਨੀ ਪੱਧਰ' ਤੇ ਹੱਲ ਕਰਨ ਲਈ ਹਰ ਜ਼ਿਲ੍ਹੇ ਵਿੱਚ ਪਸ਼ੂ ਭਲਾਈ ਬੋਰਡਾਂ ਅਤੇ ਜ਼ਿਲ੍ਹਾ ਸੁਸਾਇਟੀ ਫਾਰ ਪ੍ਰੀਵੈਂਸ਼ਨ ਆਫ ਕਰੂਐਲਟੀ ਟੂ ਐਨੀਮਲ  ਦੀ ਸਥਾਪਨਾ / ਮੁੜ ਗਠਨ ਕਰ ਰਿਹਾ ਹੈ।
ਇਹ ਜਾਣਕਾਰੀ ਮੱਛੀ ਪਾਲਣ, ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰੀ ਸ੍ਰੀ ਪਰਸ਼ੋਤਮ ਰੁਪਾਲਾ ਵੱਲੋਂ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
----------------------
ਐਮਵੀ/ਐਮਜੀ
(Visitor Counter : 125
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਦੀ ਨਵੇਂ ਸਾਲ ਦੀ ਪੂਰਵ ਸੰਧਿਆ ‘ਤੇ ਸ਼ੁਭਕਾਮਨਾਵਾਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਸਾਰੇ ਸਾਥੀ ਨਾਗਰਿਕਾਂ ਨੂੰ ਨਵੇਂ ਸਾਲ 2021 ਦੀ ਪੂਰਵ ਸੰਧਿਆ ‘ਤੇ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ।
ਇੱਕ ਸੰਦੇਸ਼ ਵਿੱਚ, ਰਾਸ਼ਟਰਪਤੀ ਨੇ ਕਿਹਾ, “ਨਵੇਂ ਸਾਲ ਦੇ ਅਵਸਰ ‘ਤੇ, ਦੇਸ਼ ਤੇ ਵਿਦੇਸ਼ ਵਿੱਚ ਵਸੇ ਸਾਰੇ ਭਾਰਤੀਆਂ ਨੂੰ ਮੈਂ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਹਰ ਨਵਾਂ ਸਾਲ, ਇੱਕ ਨਵੀਂ ਸ਼ੁਰੂਆਤ ਕਰਨ ਦਾ ਅਵਸਰ ਹੁੰਦਾ ਹੈ ਅਤੇ ਵਿਅਕਤੀਗਤ ਤੇ ਸਮੂਹਿਕ ਵਿਕਾਸ ਦੇ ਸਾਡੇ ਸੰਕਲਪ ਨੂੰ ਬਲ ਦਿੰਦਾ ਹੈ।
ਕੋਵਿਡ-19 ਤੋਂ ਉਤਪੰਨ ਸੰਕਟ ਦਾ ਇਹ ਸਮਾਂ ਸਾਡੇ ਸਭ ਦੇ ਲਈ ਇਕਜੁੱਟ ਹੋ ਕੇ ਅੱਗੇ ਵਧਣ ਦਾ ਸਮਾਂ ਹੈ। ਇਹ, ਉਨ੍ਹਾਂ ਸੱਭਿਆਚਾਰਕ ਕਦਰਾਂ-ਕੀਮਤਾਂ ਨੂੰ ਮਜ਼ਬੂਤ ਕਰਨ ਦਾ ਵੀ ਸਮਾਂ ਹੈ ਜੋ ਵਿਵਿਧਤਾ ਵਿੱਚ ਏਕਤਾ ਦੇ ਸਾਡੇ ਜੀਵਨ-ਦਰਸ਼ਨ ਨੂੰ ਮਜ਼ਬੂਤ ਕਰਦੀਆਂ ਹਨ।
ਨਵੇਂ ਸਾਲ 2021 ਦੀ ਪੂਰਵ ਸੰਧਿਆ ‘ਤੇ ਆਓ, ਅਸੀਂ ਸਭ ਮਿਲ ਕੇ ਪ੍ਰੇਮ, ਦਇਆ ਅਤੇ ਸਹਿਣਸ਼ੀਲਤਾ ਦੀ ਭਾਵਨਾ ਨਾਲ ਇੱਕ ਅਜਿਹਾ ਸਮਾਵੇਸ਼ੀ ਸਮਾਜ ਬਣਾਉਣ ਦੀ ਦਿਸ਼ਾ ਵਿੱਚ ਕੰਮ ਕਰੀਏ ਜਿੱਥੇ ਸ਼ਾਂਤੀ ਅਤੇ ਸਦਭਾਵ ਨੂੰ ਹੁਲਾਰਾ ਮਿਲੇ।
ਮੇਰੀ ਕਾਮਨਾ ਹੈ ਕਿ ਤੁਸੀਂ ਸਭ ਸੁਅਸਥ ਤੇ ਸੁਰਿੱਖਅਤ ਰਹੋ ਅਤੇ ਨਵੀਂ ਊਰਜਾ ਦੇ ਨਾਲ ਦੇਸ਼ ਦੀ ਪ੍ਰਗਤੀ ਦੇ ਆਪਣੇ ਸਾਂਝੇ ਟੀਚੇ ਨੂੰ ਪ੍ਰਾਪਤ ਕਰਨ ਦੇ ਲਈ ਅੱਗੇ ਵਧੋ।”
ਰਾਸ਼ਟਰਪਤੀ ਦਾ ਸੰਦੇਸ਼ ਦੇਖਣ ਲਈ ਇੱਥੇ ਕਲਿੱਕ ਕਰੋ
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਯੰਗ ਵਿਗਿਆਨੀ ਲੈਬਾਰਟਰੀ ਨੇ ਰੈਂਡਮ ਨੰਬਰ ਜੈਨਰੇਸ਼ਨ ਲਈ ਕੁਆਂਟਮ ਅਧਾਰਿਤ ਤਕਨਾਲੋਜੀ ਵਿਕਸਿਤ ਕੀਤੀ
ਰੈਂਡਮ ਨੰਬਰਸ ਕਈ ਖੇਤਰਾਂ ਵਿੱਚ ਜਿਵੇਂ ਕੁਆਂਟਮ ਸੰਚਾਰ , ਕ੍ਰਿਪਟੋਗ੍ਰਾਫੀ  , ਵਿਗਿਆਨਕ ਸਿਮੂਲੇਸ਼ਨਸ ਲਾਟਰੀਸ ਅਤੇ ਮੌਲਿਕ ਫਿਜ਼ੀਕਸ ਅਭਿਆਸਾਂ ਵਿੱਚ ਜ਼ਰੂਰੀ ਭੂਮਿਕਾ ਰੱਖਦੇ ਹਨ । ਜਨਰੇਸ਼ਨ ਆਫ ਜੈਨੂਅਨ ਰੈਂਡਮਨੈੱਸ ਆਮ ਤੌਰ ਤੇ ਪੁਰਾਣੇ ਢੰਗਾਂ ਨਾਲ ਅਸੰਭਵ ਹੈ । ਕੁਆਂਟਮ ਮਕੈਨਿਕਸ ਵਿੱਚ ਅਸਲੀ ਰੈਂਡਮ ਨੰਬਰਸ ਮੁਹੱਈਆ ਕਰਨ ਲਈ ਅੰਦਰੂਨੀ ਸੰਭਾਵਨਾ ਹੈ ਅਤੇ ਇਸ ਲਈ ਰੈਂਡਮਨੈੱਸ ਦੀ ਲੋੜ ਵਾਲੀਆਂ ਵਿਗਿਆਨਕ ਐਪਲੀਕੇਸ਼ਨਸ ਲਈ ਤਰਜੀਹ ਚੋਣ ਬਣ ਗਈ ਹੈ ।
ਡੀ ਆਰ ਡੀ ਓ ਯੰਗ ਸਾਇੰਟਿਸਟ ਲੈਬਾਰਟਰੀ ਫਾਰ ਕੁਆਂਟਮ ਤਕਨਾਲੋਜੀਸ  ਨੇ ਇੱਕ ਕੁਆਂਟਮ ਰੈਂਡਮ ਨੰਬਰ ਜਨਰੇਟਰ  ਵਿਕਸਿਤ ਕੀਤਾ ਹੈ , ਜੋ ਰੈਂਡਮ ਕੁਆਂਟਮ ਘਟਨਾਵਾਂ ਦਾ ਪਤਾ ਲਗਾਉਂਦਾ ਹੈ ਅਤੇ ਉਹਨਾਂ ਨੂੰ ਦੋ ਅੱਖਰਾਂ ਵਿੱਚ ਬਦਲ ਦਿੰਦਾ ਹੈ । ਲੈਬਾਰਟਰੀ ਨੇ ਇੱਕ ਫਾਈਬਰ ਆਪਟਿਕ ਬਰਾਂਚ ਅਧਾਰਿਤ ਕਿਉ ਆਰ ਐੱਨ ਜੀ ਵਿਕਸਿਤ ਕੀਤਾ ਹੈ , ਬਰਾਂਚ ਪਾਥ ਅਧਾਰਿਤ ਕਿਉ ਆਰ ਐੱਨ ਜੀ ਇਸ ਸਿਧਾਂਤ ਤੇ ਅਧਾਰਿਤ ਹੈ ਕਿ ਜੇਕਰ ਇੱਕ ਸਿੰਗਲ ਫੋਟੋਨ ਇੱਕ ਸੰਤੂਲਿਤ ਬੀਮ ਸਪਲੀਟਰ ਉੱਪਰ ਹੈ ਤਾਂ ਉਹ ਬੀਮ ਸਪਲੀਟਰ ਆਊਟਪੁਟ ਪਾਸ ਤੇ ਰੈਂਡਮਲੀ ਚਲਾ ਜਾਵੇਗਾ । ਕਿਉਂਕਿ ਫੋਟੋਨ ਦੁਆਰਾ ਚੁਣਿਆ ਗਿਆ ਰਸਤਾ ਰੈਂਡਮ ਹੈ ਇਸ ਲਈ ਰੈਂਡਮਨੈੱਸ ਬਿਟਸ ਦੇ ਇੱਕ ਸਿਕੂਐਂਸ ਵਿੱਚ ਤਬਦੀਲ ਹੋ ਜਾਂਦਾ ਹੈ ।
ਲੈਬਾਰਟਰੀ ਵੱਲੋਂ ਵਿਕਸਿਤ ਕਿਉ ਆਰ ਐੱਨ ਜੀ ਸਿਸਟਮ ਨੇ ਵਿਸ਼ਵੀ ਰੈਂਡਮਨੈੱਸ ਟੈਸਟਿੰਗ ਮਾਣਕਾਂ ਨੂੰ ਪਾਸ ਕਰ ਲਿਆ ਹੈ । ਉਦਾਹਰਣ ਦੇ ਤੌਰ ਤੇ ਨਿਸਟ ਅਤੇ ਡਾਈ ਹਾਰਡਰ ਸਟੈਟਿਸਟਿਕਲ ਟੈਸਟ ਸੂਟਸ ਨੂੰ ਪ੍ਰਕਿਰਿਆ ਤੋਂ ਬਾਅਦ 150 ਕੇ ਬੀ ਪੀ ਐੱਸ ਸਪੀਡ ਨਾਲ ਪਾਸ ਕੀਤਾ ਹੈ । ਜਨਰੇਟੇਡ ਰੈਂਡਮ ਨੰਬਰਸ ਦਾ , ਡੀ ਆਰ ਡੀ ਓ ਦੀ ਸਵਦੇਸ਼ੀ ਵਿਕਸਿਤ ਰੈਂਡਮਨੈੱਸ ਟੈਸਟਿੰਗ ਸਟੈਟਿਸਟਿਕਲਸ ਟੈਸਟ ਸੂਟਸ ਆਫ ਸੈਗ  ਵਰਤ ਕੇ ਮੁਲਾਂਕਣ ਅਤੇ ਪ੍ਰਮਾਣਿਤ ਕੀਤਾ ਜਾ ਸਕਦਾ ਹੈ । ਇਸ ਵਿਕਾਸ ਨਾਲ ਭਾਰਤ ਉਹਨਾਂ ਦੇਸ਼ਾਂ ਦੀ ਕਲੱਬ ਵਿੱਚ ਸ਼ਾਮਲ ਹੋ ਗਿਆ ਹੈ , ਜੋ ਕੁਆਂਟਮ ਫਿਨੋਮੇਨਲ ਤੇ ਅਧਾਰਿਤ ਜਨਰੇਸ਼ਨ ਆਫ ਰੈਂਡਮ ਨੰਬਰਸ ਨੂੰ ਪ੍ਰਾਪਤ ਕਰਨ ਵਾਲੀ ਤਕਨਾਲੋਜੀ ਰੱਖਦੇ ਹਨ ।
ਏ ਬੀ ਬੀ / ਐੱਨ ਏ ਐੱਮ ਪੀ ਆਈ / ਆਰ ਏ ਜੇ ਆਈ ਬੀ
(Visitor Counter : 181
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਘੱਟ ਲਾਗਤ ਵਾਲਾ ਨਵੀਨਕਾਰੀ ਦਖ਼ਲ ਮਹਾਰਾਸ਼ਟਰ ਦੇ ਸ਼ਹਿਰਾਂ ਵਿੱਚ ਜਲ ਆਪੂਰਤੀ ਦੀਆਂ ਚੁਣੌਤੀਆਂ ਦੇ ਨਾਲ ਨਜਿੱਠਣ ਵਿੱਚ ਸਹਾਇਕ ਹੈ
ਇਹ ਸਮਾਧਾਨ ਮਹਿੰਗੇ ਇਨਫਰਾਸਟਰੱਕਚਰ ਘਟਕਾਂ ਦੀ ਲੋੜ ਨੂੰ ਘੱਟ ਕਰਨਗੇ ਅਤੇ ਯੋਜਨਾ ਦੇ ਸੰਚਾਲਨ ਵਿੱਚ ਸੁਧਾਰ ਕਰਨਗੇ
ਮਹਾਰਾਸ਼ਟਰ ਦੇ ਪਾਲਘਰ ਜ਼ਿਲ੍ਹੇ ਵਿੱਚ ਲਗਭਗ 20,000 ਦੀ ਆਬਾਦੀ ਵਾਲੇ ਦੋ ਛੋਟੇ ਕਸਬੇ ਇਸ ਗੱਲ ਦੇ ਲਈ ਇੱਕ ਆਦਰਸ਼ ਬਣ ਗਏ ਹਨ ਕਿ ਕਿਵੇਂ ਪਾਣੀ ਦੀ ਅਪੂਰਤੀ ਦੇ ਘੱਟ ਆਉਣ ਨਾਲ, ਪਾਣੀ ਦੀ ਕਮੀ, ਪਾਣੀ ਦੇ ਵਿਗੜਦੇ ਬੁਨਿਆਦੀ ਢਾਂਚੇ ਜਿਹੀਆਂ ਚੁਣੌਤੀਆਂ ਨਾਲ ਉਚਿਤ ਕੀਮਤ ’ਤੇ ਨਜਿੱਠਿਆ ਜਾ ਸਕਦਾ ਹੈ|
ਭਾਰਤੀ ਤਕਨਾਲੋਜੀ ਸੰਸਥਾਨ ਆਈਆਈਟੀ - ਬੰਬੇ ਮੌਜੂਦਾ ਪਾਈਪ ਦੇ ਜ਼ਰੀਏ ਜਲ ਵਿਤਰਣ ਨੈੱਟਵਰਕ ਦੇ ਪ੍ਰਦਰਸ਼ਨ ਨੂੰ ਬਿਹਤਰ ਬਣਾਉਣ ਦੇ ਲਈ ਇੱਕ ਦਖ਼ਲ ਦੇ ਰੂਪ ਵਿੱਚ ‘ਮਲਟੀਪਲ ਆਊਟਲੈਟਸ’ ਦੇ ਨਾਲ ਅੱਗੇ ਆਇਆ ਹੈ| ਦਖ਼ਲ ਵਿੱਚ ਸ਼ੈਡਿਊਲਿੰਗ ਅਤੇ ਵਿਕੇਂਦਰੀਕ੍ਰਿਤ ਬੁਨਿਆਦੀ ਢਾਂਚੇ ਦੀ ਵਰਤੋਂ ਦੁਆਰਾ ਅਨੁਕੂਲਕ ਜਲ ਆਪੂਰਤੀ ਸੰਚਾਲਨ ਦੀ ਇੱਕ ਨਵੀਂ ਰਣਨੀਤੀ ਸ਼ਾਮਲ ਹੈ|
ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ  - ਜਲ ਤਕਨਾਲੋਜੀ ਉਪਕਰਮ, ਭਾਰਤੀ ਤਕਨਾਲੋਜੀ ਸੰਸਥਾਨ - ਆਈਆਈਟੀ ਬੰਬੇ ਅਤੇ ਆਈਆਈਟੀ ਮਦਰਾਸ ਦੇ ਸਹਿਯੋਗ ਨਾਲ, ਸਥਾਨਕ ਗ੍ਰਾਮ ਪੰਚਾਇਤ ਦੀ ਭਾਗੀਦਾਰੀ ਦੇ ਨਾਲ, ਮਹਾਰਾਸ਼ਟਰ ਦੇ ਪਾਲਘਰ ਜ਼ਿਲ੍ਹੇ ਦੇ ਕਸਬਿਆਂ ਸਫਾਲੇ ਅਤੇ ਉਮਰਪਾੜਾਂ ਵਿੱਚ ਸਮਾਧਾਨ ਲਾਗੂ ਕੀਤਾ ਗਿਆ ਹੈ| ਵਰਤਮਾਨ ਵਿੱਚ ਇੱਥੇ ਇੱਕ ਬਹੁ ਗ੍ਰਾਮ ਜਲ ਆਪੂਰਤੀ ਪ੍ਰਣਾਲੀ ਨਾਲ ਪਾਣੀ ਉਪਲਬਧ ਕਰਾਇਆ ਗਿਆ ਹੈ|
ਇਹ ਸਮਾਧਾਨ ਮਹਿੰਗੇ ਇਨਫ੍ਰਾਸਟਰੱਕਚਰ ਘਟਕਾਂ ਦੀ ਲੋੜ ਨੂੰ ਘੱਟ ਕਰਨਗੇ ਅਤੇ ਯੋਜਨਾ ਦੇ ਸੰਚਾਲਨ ਵਿੱਚ ਸੁਧਾਰ ਕਰਨਗੇ| ਆਮ ਤੌਰ ’ਤੇ, 2000 ਲੋਕਾਂ ਦੀ ਆਬਾਦੀ ਦੇ ਲਈ, ਰਵਾਇਤੀ ਰੂਪ ਨਾਲ, ਈਐੱਸਆਰ  ਦੇ ਲਈ ਲਗਪਗ 10 ਲੱਖ ਰੁਪਏ ਦੀ ਲਾਗਤ ਦੀ ਲੋੜ ਹੋਵੇਗੀ| ਜਦੋਂਕਿ ਕਈ ਆਉਟਲੇਟਸ ਦੇ ਨਾਲ ਸਾਫਟ ਦੇ ਲਈ ਸਿਰਫ 2 ਲੱਖ ਰੁਪਏ ਦੀ ਲਾਗਤ ਆਉਂਦੀ ਹੈ| 2011 ਦੀ ਜਨਗਣਨਾ ਦੇ ਅਨੁਸਾਰ, ਭਾਰਤ ਵਿੱਚ 2000 ਤੋਂ ਘੱਟ ਆਬਾਦੀ ਵਾਲੇ ਅਜਿਹੇ ਪੰਜ ਲੱਖ ਨਿਵਾਸ ਸਥਾਨ ਹਨ| ਇਸ ਲਈ, ਕਈ ਆਊਟਲੇਟਾਂ ਦੇ ਨਾਲ ਸ਼ਾਫਟ ਨੂੰ ਅਪਨਾਉਣ ਨਾਲ ਮੌਜੂਦਾ ਸਰਕਾਰਾਂ ਦਾ ਜਲ ਜੀਵਨ ਮਿਸ਼ਨ ਅਤੇ ਹੋਰ ਸ਼ਹਿਰੀ ਜਲ ਅਪੂਰਤੀ ਪ੍ਰਣਾਲੀਆਂ ਵਿੱਚ ਹਜ਼ਾਰਾਂ ਕਰੋੜ ਰੁਪਏ ਦੇ ਖਰਚੇ ਨੂੰ ਬਚਾਇਆ ਜਾ ਸਕੇਗਾ| ਲਾਗਤ ਤੋਂ ਇਲਾਵਾ, ਸ਼ਾਫਟ ਵਿੱਚ ਬਹੁ-ਪੱਧਰੀ ਪ੍ਰਾਵਧਾਨ ਨਾਲ ਪਰਿਚਾਲਣ ਵਿੱਚ ਆਸਾਨੀ, ਬਿਹਤਰ ਦਬਾਓ ਪ੍ਰਬੰਧਨ ਅਤੇ ਭਵਿੱਖ ਵਿੱਚ ਜਨਸੰਖਿਆ ਵਾਧੇ ਦੇ ਲਈ ਬਿਹਤਰ ਸਮਾਧਾਨ ਪ੍ਰਦਾਨ ਕਰਦਾ ਹੈ| ਇਹ ਘੱਟ ਲਾਗਤ ਵਾਲਾ ਦਖਲ, ਜਿਸਨੇ ਮਹਿੰਗੇ ਬੁਨਿਆਦੀ ਢਾਂਚੇ ਦੇ ਘਟਕਾਂ ਦੀ ਲੋੜ ਨੂੰ ਘੱਟ ਕਰ ਦਿੱਤਾ ਹੈ ਅਤੇ ਯੋਜਨਾ ਦੇ ਸੰਚਾਲਨ ਵਿੱਚ ਸੁਧਾਰ ਕੀਤਾ ਹੈ| ਜਲ ਸ਼ਕਤੀ ਮੰਤਰਾਲੇ ਦੁਆਰਾ ਜਲ ਜੀਵਨ ਮਿਸ਼ਨ ਦੇ ਤਹਿਤ ਹਰ ਘਰ ਜਲ ਦੇ ਹਿੱਸੇ ਦੇ ਰੂਪ ਵਿੱਚ ਲਾਗੂ ਕਰਨ ਦੇ ਲਈ ਸਿਫ਼ਾਰਸ਼ ਕੀਤੀ ਗਈ ਹੈ| ਕਈ ਸਰਵਜਨਿਕ ਸਵਾਸਥ, ਇੰਜੀਨੀਅਰਿੰਗ ਵਿਭਾਗ, ਨਗਰ ਨਿਗਮ ਅਤੇ ਜਲ ਪ੍ਰਾਧੀਕਰਨ ਇਨ੍ਹਾਂ ਸਮਾਧਾਨਾਂ ਨੂੰ ਅਪਨਾਉਣ ਦੇ ਲਈ ਅੱਗੇ ਆਏ ਹਨ ਕਿਉਂਕਿ ਇਸ ਨਾਲ ਵੱਡੀ ਲਾਗਤ ਵਿੱਚ ਧਨ ਦੀ ਬੱਚਤ ਹੋਵੇਗੀ|
ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ ਦੁਆਰਾ ਸਮਰਥਿਤ ਜਲ ਤਕਨਾਲੋਜੀ ਪਹਿਲ ਦੇ ਤਹਿਤ ਮੰਗ ਆਧਾਰਤ ਕਨਵਰਜਿੰਸ ਜਲ ਸਮਾਧਾਨ ਦੇ ਲਈ ਮਹਿੰਗੇ ਬੁਨਿਆਦੀ ਢਾਂਚੇ ਦੇ ਘਟਕਾਂ ਦੀ ਲੋੜ ਨੂੰ ਘੱਟ ਕਰੇਗਾ ਅਤੇ ਯੋਜਨਾ ਦੇ ਸੰਚਾਲਨ ਵਿੱਚ ਸੁਧਾਰ ਕਰੇਗਾ|
ਚਿੱਤਰ: ਪਰਿਯੋਜਨਾ ਦੀ ਜਗ੍ਹਾ ਦੇ ਚਿੱਤਰ
ਵਿੱਤ ਮੰਤਰਾਲਾ
ਇਨਕਮ ਟੈਕਸ ਵਿਭਾਗ ਦੀ ਪੱਛਮ ਬੰਗਾਲ ਵਿੱਚ ਤਲਾਸ਼ੀ ਦੀ ਕਾਰਵਾਈ
ਇਨਕਮ ਟੈਕਸ ਵਿਭਾਗ ਨੇ 07.12.2021 ਨੂੰ ਰਿਫਾਇੰਡ ਲੈਡ, ਲੈਡ ਅਲਾਏ ਤੇ ਲੈਡ ਔਕਸਾਈਡਸ ਦੇ ਦੋ ਮੁੱਖ ਮੈਨੂਫੈਕਚਰਾਂ ਅਤੇ ਸਪਲਾਇਰਾਂ ਦੇ ਖਿਲਾਫ ਤਲਾਸ਼ੀ ਅਭਿਯਾਨ ਸ਼ੁਰੂ ਕੀਤਾ। ਤਲਾਸ਼ੀ ਕਾਰਵਾਈ ਵਿੱਚ ਪੱਛਮ ਬੰਗਾਲ ਅਤੇ ਉੱਤਰ ਪ੍ਰਦੇਸ਼ ਰਾਜਾਂ ਵਿੱਚ ਇਨ੍ਹਾਂ ਦੇ 24 ਪਰਿਸਰਾਂ ਨੂੰ ਸ਼ਾਮਲ ਕੀਤਾ ਗਿਆ।
ਤਲਾਸ਼ੀ ਤੇ ਜ਼ਬਤੀ ਦੀ ਕਾਰਵਾਈ ਦੇ ਦੌਰਾਨ ਇਹ ਪਾਇਆ ਗਿਆ ਹੈ ਕਿ ਇਹ ਗਰੁੱਪ ਫਰਜ਼ੀ ਖਰੀਦ ਤੇ ਮਹਿੰਗੀ ਕੀਮਤ ‘ਤੇ ਖਰੀਦਾ ਦਾ ਸਹਾਰਾ ਲੈ ਕੇ ਯੋਗ ਆਮਦਨ ਨੂੰ ਛੁਪਾਉਣ ਵਿੱਚ ਸ਼ਾਮਲ ਹਨ।
ਜਾਂਚ ਵਿੱਚ ਸਪਸ਼ਟ ਤੌਰ ‘ਤੇ ਪਤਾ ਚੱਲਿਆ ਹੈ ਕਿ ਇਨ੍ਹਾਂ ਦੋਵੇਂ ਗਰੁੱਪਾਂ ਨੇ ਵਿਭਿੰਨ ਵਿਅਕਤੀਆਂ, ਮਾਲਿਕਾਨਾ ਸੰਸਥਾਵਾਂ ਤੇ ਕੰਪਨੀਆਂ ਦੇ ਨਾਮ ‘ਤੇ ਲਗਭਗ 250 ਕਰੋੜ ਰੁਪਏ ਦੀ ਫਰਜ਼ੀ ਖਰੀਦ ਦਰਜ ਕੀਤੀ ਹੈ। ਤਲਾਸ਼ੀ ਅਭਿਯਾਨ ਦੇ ਦੌਰਾਨ ਜੁਟਾਏ ਗਏ ਸਬੂਤਾਂ ਤੋਂ ਅੱਗੇ ਪਤਾ ਚਲਦਾ ਹੈ ਕਿ ਅਜਿਹੀ ਫਰਜ਼ੀ ਖਰੀਦਦਾਰੀ ਕਰਨ ਦੇ ਲਈ ਸਟੌਕ ਰਜਿਸਟਰ, ਪਰਿਵਹਨ ਦਸਤਾਵੇਜ਼, ਈ-ਵੇਅ ਬਿਲ ਆਦਿ ਤਿਆਰ ਕੀਤੇ ਗਏ ਹਨ। ਆਵਾਸ ਪ੍ਰਵੇਸ਼ ਪ੍ਰਦਾਤਾ ਕਰਨ ਵਾਲੇ ਕਈ ਲੋਕਾਂ ਨੇ ਸਵੀਕਾਰ ਕੀਤਾ ਹੈ ਕਿ ਉਨ੍ਹਾਂ ਨੇ ਸਮੱਗ੍ਰੀ ਦੀ ਸਪਲਾਈ ਦੇ ਬਿਨਾ ਫਰਜ਼ੀ ਬਿਲ ਸੌਂਪੇ ਹਨ।
ਗਰੁੱਪਾਂ ਵਿੱਚੋਂ ਇੱਕ ਦੇ ਵਪਾਰਕ ਪਰਿਸਰ ਤੋਂ ਜ਼ਬਤ ਕੀਤੇ ਗਏ ਦਸਤਾਵੇਜ਼ਾਂ ਦਾ ਵਿਸ਼ਲੇਸ਼ਣ ਕਰਨ ‘ਤੇ ਪਤਾ ਚੱਲਿਆ ਹੈ ਕਿ ਕੱਚੇ ਮਾਲ ਦੀ ਖਰੀਦ ਦੇ ਦੌਰਾਨ ਵਿਵਸਥਿਤ ਤਰੀਕੇ ਨਾਲ ਵੱਧ ਖਰਚ ਦਰਜ ਕੀਤਾ ਗਿਆ ਹੈ। ਨਿਰਧਾਰਿਤ ਗਰੁੱਪ ਦੇ ਪ੍ਰਮੁੱਖ ਵਿਅਕਤੀਆਂ ਦੁਆਰਾ ਬਹੁਤ ਜ਼ਿਆਦਾ ਰਾਸ਼ੀ ਨਕਦ ਰੂਪ ਵਿੱਚ ਵਾਪਸ ਪ੍ਰਾਪਤ ਕੀਤੀ ਜਾਂਦੀ ਹੈ। ਗਰੁੱਪ ਦੇ ਕਰਮਚਾਰੀਆਂ ਵਿੱਚੋਂ ਇੱਕ ਨੇ ਸਵੀਕਾਰ ਕੀਤਾ ਹੈ ਕਿ ਵਾਸਤਵ ਵਿੱਚ ਸਪਲਾਈ ਕੀਤੀ ਗਈ ਸਮੱਗ੍ਰੀਆਂ ਦੇ ਸਥਾਨ ‘ਤੇ ਬਿਹਤਰ ਗੁਣਵੱਤਾ ਵਾਲੀਆਂ ਸਮਗ੍ਰੀਆਂ ਦੇ ਲਈ ਵੱਧ ਕੀਮਤ ਦਰਜ ਕਰੇ ਖਰਚ ਨੂੰ ਵਧਾ ਕੇ ਦਿਖਾਇਆ ਗਿਆ ਹੈ।
ਅਚੱਲ ਸੰਪਤੀਆਂ ਵਿੱਚ ਨਕਦ ਵਿੱਚ ਕੀਤੇ ਗਏ ਬੇਹਿਸਾਬ ਨਿਵੇਸ਼ ਦਾ ਸੰਕੇਤ ਦੇਣ ਵਾਲੇ ਭੌਤਿਕ ਦਸਤਾਵੇਜ਼ਾਂ ਅਤੇ ਡਿਜੀਟਲ ਡੇਟਾ ਦੇ ਰੂਪ ਵਿੱਚ ਜਾਲੀ ਸਬੂਤ ਵੀ ਪਾਏ ਗਏ ਹਨ ਅਤੇ ਉਨ੍ਹਾਂ ਨੂੰ ਜ਼ਬਤ ਕੀਤਾ ਗਿਆ ਹੈ।
ਤਲਾਸ਼ੀ ਕਾਰਵਾਈ ਵਿੱਚ ਕਰੀਬ 53 ਲੱਖ ਰੁਪਏ ਦੇ ਮੁੱਲ ਦੇ ਗਹਿਣੇ ਜ਼ਬਤ ਕੀਤੇ ਗਏ ਹਨ, ਜਦਕਿ ਚਾਰ ਬੈਂਕ ਲੌਕਰਾਂ ਦੀ ਜਾਂਚ ਹੋਣ ਬਾਕੀ ਹੈ।
ਅੱਗੇ ਦੀ ਜਾਂਚ ਜਾਰੀ ਹੈ।
ਰੱਖਿਆ ਮੰਤਰਾਲਾ
ਭਾਰਤ ਅਤੇ ਜਾਪਾਨ ਨੇ ਦੋਵਾਂ ਦੇਸ਼ਾਂ ਦੀਆਂ ਫੌਜਾਂ ਦਰਮਿਆਨ ਪੂਰਤੀ ਅਤੇ ਸੇਵਾਵਾਂ ਦੀ ਪੂਰਵ ਵਿਵਸਥਾ 'ਤੇ ਸਮਝੌਤੇ' ਤੇ ਦਸਤਖਤ ਕੀਤੇ
ਭਾਰਤ ਅਤੇ ਜਾਪਾਨ ਨੇ ਦੋਵਾਂ ਦੇਸ਼ਾਂ ਦਰਮਿਆਨ ਭਾਰਤ ਦੀ ਆਰਮਡ ਫੋਰਸਿਜ਼ ਅਤੇ ਜਾਪਾਨ ਦੀ ਸਵੈ-ਰੱਖਿਆ ਬਲਾਂ ਦਰਮਿਆਨ ਪੂਰਤੀ ਅਤੇ ਸੇਵਾਵਾਂ ਦੀ ਪੂਰਵ-ਵਿਵਸਥਾ ਸੰਬੰਧੀ ਇਕ ਸਮਝੌਤੇ 'ਤੇ ਦਸਤਖਤ ਕੀਤੇ । ਇਸ ਸਮਝੌਤੇ 'ਤੇ ਕੱਲ੍ਹ ਰੱਖਿਆ ਸਕੱਤਰ ਡਾ. ਅਜੈ ਕੁਮਾਰ ਅਤੇ ਜਾਪਾਨ ਦੇ ਰਾਜਦੂਤ ਸ੍ਰੀ ਸੁਜ਼ੂਕੀ ਸਤੋਸ਼ੀ ਨੇ ਦਸਤਖਤ ਕੀਤੇ ਸਨ ।
ਇਹ ਸਮਝੌਤਾ ਦੁਵੱਲੀ ਸਿਖਲਾਈ ਦੀਆਂ ਗਤੀਵਿਧੀਆਂ, ਸੰਯੁਕਤ ਰਾਸ਼ਟਰ ਦੇ ਸ਼ਾਂਤੀ ਰੱਖਿਅਕ ਕਾਰਜ, ਮਨੁੱਖਤਾਵਾਦੀ ਅੰਤਰਰਾਸ਼ਟਰੀ ਰਾਹਤ ਅਤੇ ਹੋਰ ਆਪਸੀ ਸਹਿਯੋਗੀ ਗਤੀਵਿਧੀਆਂ ਵਿੱਚ ਸ਼ਾਮਲ ਹੋਣ ਵੇਲੇ ਸਪਲਾਈ ਅਤੇ ਸੇਵਾਵਾਂ ਦੀ ਪੂਰਤੀ ਪ੍ਰਾਪਤੀ ਵਿੱਚ ਭਾਰਤ ਅਤੇ ਜਾਪਾਨ ਦੀਆਂ ਆਰਮਡ ਫੋਰਸ ਵਿਚਕਾਰ ਨੇੜਲੇ ਸਹਿਯੋਗ ਲਈ ਸਮਰੱਥ ਢਾਂਚਾ ਸਥਾਪਤ ਕਰਦਾ ਹੈ ।
ਇਹ ਸਮਝੌਤਾ ਭਾਰਤ ਅਤੇ ਜਾਪਾਨ ਦੀ ਆਰਮਡ ਫੋਰਸ ਦਰਮਿਆਨ ਅੰਤਰ-ਕਾਰਜਸ਼ੀਲਤਾ ਨੂੰ ਵੀ ਵਧਾਏਗਾ ਅਤੇ ਇਸ ਤਰ੍ਹਾਂ ਦੋਵਾਂ ਦੇਸ਼ਾਂ ਦਰਮਿਆਨ ਵਿਸ਼ੇਸ਼ ਰਣਨੀਤਕ ਅਤੇ ਗਲੋਬਲ ਭਾਈਵਾਲੀ ਦੇ ਤਹਿਤ ਦੁਵੱਲੇ ਬਚਾਅ ਰੁਝੇਵਿਆਂ ਨੂੰ ਹੋਰ ਵਧਾਏਗਾ।
ਏਬੀਬੀ/ਨਮਪੀ/ਕੇਏ/ਡੀਕੇ/ਸੈਵੀ/ਏਡੀਏ
(Visitor Counter : 159
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਫਰਾਂਸ ਦੇ ਵਿਦੇਸ਼ ਵਪਾਰ, ਆਰਥਿਕ ਅਤੇ ਪ੍ਰਵਾਸੀ ਫਰਾਂਸੀਸੀ ਨਾਗਰਿਕ ਮੰਤਰਾਲੇ ਦੇ ਵਿਸ਼ੇਸ਼ ਮੰਤਰੀ ਸ਼੍ਰੀ ਓਲੀਵੀਅਰ ਬੇਖਤ ਨਾਲ ਮੁਲਾਕਾਤ ਕੀਤੀ
ਵਣਜ ਅਤੇ ਉਦਯੋਗ, ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਅਤੇ ਟੈਕਸਟਾਈਲ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਫਰਾਂਸ ਦੇ ਵਿਦੇਸ਼ੀ ਵਪਾਰ, ਆਰਥਿਕ ਅਤੇ ਪ੍ਰਵਾਸੀ ਫਰਾਂਸੀਸੀ ਨਾਗਰਿਕ ਮੰਤਰਾਲੇ ਦੇ ਵਿਸ਼ੇਸ਼ ਮੰਤਰੀ ਸ਼੍ਰੀ ਓਲੀਵੀਅਰ ਬੇਖਤ ਨਾਲ ਕੱਲ੍ਹ ਮੁਲਾਕਾਤ ਕੀਤੀ। ਸ਼੍ਰੀ ਬੇਖਤ ਇਸ ਸਮੇਂ ਭਾਰਤ ਦੇ ਦੌਰੇ ’ਤੇ ਆਏ ਹੋਏ ਹਨ।
ਦੋਵੇਂ ਮੰਤਰੀਆਂ ਨੇ ਆਪਣੇ-ਆਪਣੇ ਇੱਥੋਂ ਦੀ ਅਰਥਵਿਵਸਥਾ ਦੀ ਸਥਿਤੀ ’ਤੇ ਚਰਚਾ ਕੀਤੀ। ਚਰਚਾ ਦੌਰਾਨ ਸ਼੍ਰੀ ਬੇਖਤ ਨੇ ਜਾਣਕਾਰੀ ਦਿੱਤੀ ਕਿ ਯੂਰੋ ਜ਼ੋਨ ਵਿੱਚ ਫਰਾਂਸ ਦੀ ਸਭ ਤੋਂ ਘੱਟ 5.2 ਪ੍ਰਤੀਸ਼ਤ ਮਹਿੰਗਾਈ ਦਰ ਹੈ, ਜੋ ਯੂਰਪੀਅਨ ਯੂਨੀਅਨ ਦੇ ਹੋਰ ਦੇਸ਼ਾਂ ਦੀ ਔਸਤ ਮਹਿੰਗਾਈ ਦਰ ਤੋਂ ਅੱਧੀ ਹੈ। ਇਸ ਤੋਂ ਇਲਾਵਾ ਫਰਾਂਸ ਵਿੱਚ ਬੇਰੋਜ਼ਗਾਰੀ ਦਰ ਸੱਤ ਪ੍ਰਤੀਸ਼ਤ ’ਤੇ ਟਿਕੀ ਹੋਈ ਹੈ ਅਤੇ 2022 ਵਿੱਚ ਜੀਡੀਪੀ 2.6 ਪ੍ਰਤੀਸ਼ਤ ਰਹੀ ਹੈ। ਉਮੀਦ ਕੀਤੀ ਜਾਂਦੀ ਹੈ ਕਿ ਇਸ ਵਰ੍ਹੇ ਇਸ ਵਿੱਚ 0.5 ਤੋਂ ਇੱਕ ਪ੍ਰਤੀਸ਼ਤ ਤੱਕ ਦਾ ਵਾਧਾ ਹੋਵੇਗਾ।
ਸ਼੍ਰੀ ਗੋਇਲ ਨੇ ਦੱਸਿਆ ਹੈ ਕਿ ਭਾਰਤ ਦੀ ਅਰਥਵਿਵਸਥਾ ਸਥਿਰ ਹੈ। ਭਾਰਤ ਪਹਿਲੇ ਦੋਹਰੇ ਅੰਕਾਂ ਦੀ ਮਹਿੰਗਾਈ ਦਰ ਦਾ ਆਦੀ ਰਿਹਾ ਹੈ, ਲੇਕਿਨ ਹੁਣ ਇਹ ਦੋ ਅੰਕਾਂ ਤੋਂ ਘੱਟ ਕੇ 6 ਤੋਂ 6.5 ਪ੍ਰਤੀਸ਼ਤ ਰਹਿ ਗਈ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਸ ਵਰ੍ਹੇ ਵਿਕਾਸ, ਜੀਡੀਪੀ ਦਾ 6.8 ਪ੍ਰਤੀਸ਼ਤ ਰਿਹਾ ਅਤੇ ਮਾਮੂਲੀ ਦਰਾਂ ’ਤੇ 13 ਪ੍ਰਤੀਸ਼ਤ ਦਾ ਵਾਧਾ ਹੋਇਆ ਹੈ।
ਸ਼੍ਰੀ ਗੋਇਲ ਨੇ ਦੱਸਿਆ ਕਿ ਵਪਾਰ ਵਿੱਚ ਵਾਧਾ ਹੋ ਰਿਹਾ ਹੈ ਅਤੇ ਹੁਣ ਵੀ ਬਹੁਤ ਕੁਝ ਕੀਤਾ ਜਾ ਸਕਦਾ ਹੈ। ਰਾਫੇਲ ਦੀ ਖਰੀਦ ਅਤੇ ਹਾਲ ਵਿੱਚ ਏਅਰਬੱਸ ਦੇ ਆਰਡਰ ਦੇ ਅਧਾਰ ’ਤੇ ਇਸ ਸਾਂਝੇਦਾਰੀ ਦਾ ਅਤੇ ਮੁੱਲਸਵਰਧਨ ਜੋੜਿਆ ਗਿਆ ਹੈ। ਸ਼੍ਰੀ ਬੇਖਤ ਨੇ ਜ਼ਿਕਰ ਕੀਤਾ ਹੈ ਕਿ ਦੁਵੱਲਾ ਵਪਾਰ 2021-22 ਵਿੱਚ 15.1 ਅਰਬ ਅਮਰੀਕੀ ਡਾਲਰ ਸੀ, ਜੋ ਪਿਛਲੇ ਦਹਾਕੇ ਵਿੱਚ ਦੁੱਗਣਾ ਹੋ ਗਿਆ ਹੈ। ਇਸ ਤਰ੍ਹਾਂ ਫਰਾਂਸ ਤੋਂ ਵਿਦੇਸ਼ੀ ਪ੍ਰਤੱਖ ਨਿਵੇਸ਼ 10 ਅਰਬ ਅਮਰੀਕੀ ਡਾਲਰ ਰਿਹਾ ਹੈ। ਇਸ ਤਰ੍ਹਾਂ ਫਰਾਂਸ, ਭਾਰਤ ਵਿੱਚ ਨਿਵੇਸ਼ ਕਰਨ ਵਾਲਾ ਸਭ ਤੋਂ ਵੱਡਾ ਨਿਵੇਸ਼ਕ ਦੇਸ਼ ਹੈ। ਉਨ੍ਹਾਂ ਨੇ ਕਿਹਾ ਕਿ ਫਰਾਂਸੀਸੀ ਕੰਪਨੀਆਂ ਭਾਰਤ ਵਿੱਚ ਨਿਵੇਸ਼ ਕਰਨ ਦੇ ਲਈ ਬਹੁਤ ਇੱਛੁਕ ਹਨ।
ਭਾਰਤੀ ਕੰਪਨੀਆਂ ਫਰਾਂਸ ਵਿੱਚ ਨਿਵੇਸ਼ ਵਧਾ ਰਹੀਆਂ ਹਨ ਅਤੇ ਇਸ ਸਮੇਂ 300 ਮਿਲੀਅਨ ਯੂਰੋ ਦਾ ਨਿਵੇਸ਼ ਕੀਤਾ ਗਿਆ ਹੈ। ਸ਼੍ਰੀ ਗੋਇਲ ਨੇ ਦੱਸਿਆ ਹੈ ਕਿ ਭਾਸ਼ਾ ਦੀਆਂ ਰੁਕਾਵਟਾਂ ਨੂੰ ਤੋੜ ਕੇ ਵਪਾਰ ਨੂੰ ਹੋਰ ਵਿਸਤਾਰ ਦਿੱਤਾ ਜਾ ਸਕਦਾ ਹੈ।
ਦੋਵੇਂ ਮੰਤਰੀਆਂ ਨੇ ਭਾਰਤ-ਈਯੂ ਐੱਫਟੀਏ ਗੱਲਬਾਤ ਨਾਲ ਜੁੜੇ ਪ੍ਰਾਇਮਰੀ ਮੁੱਦਿਆਂ ’ਤੇ ਚਰਚਾ ਕੀਤੀ, ਜਿਸ ਦੇ ਤਹਿਤ ਬਜ਼ਾਰ ਸੁਗਮਤਾ ਨਾਲ ਜੁੜੇ ਮਾਮਲਿਆਂ ’ਤੇ ਵਿਚਾਰ ਕੀਤਾ ਗਿਆ। ਸ਼੍ਰੀ ਗੋਇਲ ਨੇ ਕਿਹਾ ਕਿ ਭਾਰਤ ਅੱਗਲੇ 10 ਵਰ੍ਹਿਆਂ ਦੌਰਾਨ 2000 ਕਮਰਸ਼ੀਅਲ ਏਅਰਕ੍ਰਾਫਟ ਖਰੀਦਣਾ ਚਾਹੁੰਦਾ ਹੈ। ਇਸ ਤਰ੍ਹਾਂ ਸਵਦੇਸ਼ੀ ਅਤੇ ਅੰਤਰਰਾਸ਼ਟਰੀ ਮੰਗ ਨੂੰ ਪੂਰਾ ਕਰਨ ਦੇ ਲਈ ਭਾਰਤ ਵਿੱਚ ਵਪਾਰਕ ਜਹਾਜ਼ ਬਣਾਉਣ ਦੇ ਬਹੁਤ ਮੌਕੇ ਹਨ।
ਦੋਵੇਂ ਮੰਤਰੀਆਂ ਨੇ ਵਿਸ਼ਵ ਵਪਾਰ ਸੰਗਠਨ ਵਿੱਚ ਆਪਸੀ ਹਿੱਤਾਂ ਦੇ ਵਿਸ਼ਿਆਂ ’ਤੇ ਵੀ ਚਰਚਾ ਕੀਤੀ। ਸ਼੍ਰੀ ਬੇਖਤ ਨੇ ਭਾਰਤ ਵਿੱਚ ਫਰਾਂਸੀਸੀ ਕੰਪਨੀਆਂ ਦੇ ਪ੍ਰਤੱਖ ਨਿਵੇਸ਼ ਦੀ ਗੱਲ ਕੀਤੀ ਅਤੇ ਕਿਹਾ ਕਿ ਬੁਨਿਆਦੀ ਢਾਂਚੇ, ਨਵਿਆਉਣਯੋਗ ਊਰਜਾ ਅਤੇ ਗਤੀਸ਼ੀਲਤਾ ਵਿੱਚ ਆਪਸੀ ਮੌਕੇ ਹਨ। ਉਨ੍ਹਾਂ ਨੇ ਜ਼ਿਕਰ ਕੀਤਾ ਕਿ ਕੋਚੀ, ਨਾਗਪੁਰ ਅਤੇ ਅਹਿਮਦਾਬਾਦ ਵਿੱਚ ਫਰਾਂਸ ਜਨਤਕ ਪ੍ਰੋਜੈਕਟਾਂ ਨੂੰ ਸਮਰਥਨ ਦਿੰਦਾ ਰਿਹਾ ਹੈ।
ਸ਼੍ਰੀ ਗੋਇਲ ਨੇ ਅਗਸਤ 2023 ਵਿੱਚ ਜੀ-20 ਵਪਾਰ ਮੰਤਰੀਆਂ ਦੀ ਮੀਟਿੰਗ ਦੌਰਾਨ ਸ਼੍ਰੀ ਬੇਖਤ ਨੂੰ ਫਰਾਂਸੀਸੀ ਭਾਈਚਾਰੇ ਦੇ ਨਾਲ ਭਾਰਤ ਆਉਣ ਦਾ ਸੱਦਾ ਦਿੱਤਾ।
ਪ੍ਰਧਾਨ ਮੰਤਰੀ ਦਫਤਰ
‘ਮਨ ਕੀ ਬਾਤ’ ਵਿੱਚ ਪ੍ਰਧਾਨ ਮੰਤਰੀ ਨੇ ‘ਆਤਮ ਨਿਰਭਰ ਭਾਰਤ ਐਪ ਇਨੋਵੇਸ਼ਨ ਚੈਲੰਜ’ ਦੇ ਤਹਿਤ ਵਿਕਸਿਤ ਕੀਤੀਆਂ ਗਈਆਂ ਕਈ ਐਪਸ ਨੂੰ ਸਰਾਹਿਆ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ‘ਮਨ ਕੀ ਬਾਤ’ ਪ੍ਰੋਗਰਾਮ ਨਾਲ ਜੁੜੇ ਆਪਣੇ ਨਵੀਨਤਮ ਸੰਬੋਧਨ ਵਿੱਚ ਕਿਹਾ ਕਿ ਵੱਡੀ ਸੰਖਿਆ ਵਿੱਚ ਨੌਜਵਾਨਾਂ ਨੇ ‘ਆਤਮਨਿਰਭਰ ਭਾਰਤ ਐਪ ਇਨੋਵੇਸ਼ਨ ਚੈਲੰਜ’ ਵਿੱਚ ਬੜੇ ਉਤਸ਼ਾਹ ਨਾਲ ਹਿੱਸਾ ਲਿਆ। ਉਨ੍ਹਾਂ ਨੇ ਕਿਹਾ ਕਿ ਤਕਰੀਬਨ ਦੋ ਤਿਹਾਈ ਐਪਸ ਟੀਅਰ-2 ਅਤੇ ਟੀਅਰ-3 ਸ਼ਹਿਰਾਂ ਦੇ ਨੌਜਵਾਨਾਂ ਨੇ ਬਣਾਈਆਂ ਹਨ। ਉਨ੍ਹਾਂ ਨੇ ਕਿਹਾ ਕਿ ਕਈ ਸ਼੍ਰੇਣੀਆਂ ਵਿੱਚ ਲਗਭਗ ਦੋ ਦਰਜਨ ਐਪਸ ਨੂੰ ਪੁਰਸਕਾਰ ਦਿੱਤੇ ਗਏ ਹਨ। ਉਨ੍ਹਾਂ ਨੇ ਸਰੋਤਿਆਂ ਨੂੰ ਇਨ੍ਹਾਂ ਸਾਰੇ ਐਪਸ ਬਾਰੇ ਵਿਸਤਾਰ ਨਾਲ ਜਾਣਨ ਅਤੇ ਇਨ੍ਹਾਂ ਨਾਲ ਜੁੜਨ ਨੂੰ ਕਿਹਾ।
ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਵਿੱਚੋਂ ਕਈ ਐਪਸ ਬਾਰੇ ਚਰਚਾ ਕੀਤੀ ਜਿਨ੍ਹਾਂ ਵਿੱਚ ‘ਕੁਟੁਕੀ ਕਿਡਸ ਲਰਨਿੰਗ ਐਪ’ ਵੀ ਸ਼ਾਮਲ ਹੈ ਜੋ ਬੱਚਿਆਂ ਲਈ ਇੱਕ ਸੰਵਾਦਾਤਮਕ ਐਪ ਹੈ। ਪ੍ਰਧਾਨ ਮੰਤਰੀ ਨੇ ਮਾਈਕ੍ਰੋ ਬਲੌਗਿੰਗ ਪਲੈਟਫਾਰਮ ਦੀ ਇੱਕ ਐਪ ਬਾਰੇ ਵੀ ਦੱਸਿਆ ਜਿਸ ਦਾ ਨਾਮ ਹੈ ਕੂ-ਕੂ ਕੂ । ਪ੍ਰਧਾਨ ਮੰਤਰੀ ਨੇ ਇਨ੍ਹਾਂ ਐਪਸ ਦਾ ਵੀ ਉਲੇਖ ਕੀਤਾ: ‘ਚਿੰਗਾਰੀ’ ਐਪ, ਜੋ ਨੌਜਵਾਨਾਂ ਦੇ ਦਰਮਿਆਨ ਕਾਫੀ ਮਕਬੂਲ ਹੋ ਰਹੀਆਂ ਹਨ; ‘ਆਸਕ ਸਰਕਾਰ’ ਐਪ, ਜਿਸ ‘ਤੇ ਕਿਸੇ ਵੀ ਸਰਕਾਰੀ ਯੋਜਨਾ ਬਾਰੇ ਸਹੀ ਜਾਣਕਾਰੀ ਹਾਸਲ ਕਰ ਸਕਦੇ ਹਨ ; ‘ਸਟੈੱਪ ਸੈੱਟ ਗੋ’, ਜੋ ਇੱਕ ਫਿਟਨਸ ਐਪ ਹੈ, ਆਦਿ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਅੱਜ ਦੇ ਛੋਟੇ-ਛੋਟੇ ਸਟਾਰਟ-ਅੱਪਸ ਕੱਲ੍ਹ ਵੱਡੀਆਂ-ਵੱਡੀਆਂ ਕੰਪਨੀਆਂ ਵਿੱਚ ਬਦਲਣਗੇ ਅਤੇ ਦੁਨੀਆ ਵਿੱਚ ਭਾਰਤ ਦੀ ਪਹਿਚਾਣ ਬਣਨਗੇ। ਉਨ੍ਹਾਂ ਨੇ ਕਿਹਾ ਕਿ ਇਹ ਨਾ ਭੁੱਲੋ ਕਿ ਅੱਜ ਜੋ ਦੁਨੀਆ ਵਿੱਚ ਬਹੁਤ ਵੱਡੀਆਂ-ਵੱਡੀਆਂ ਕੰਪਨੀਆਂ ਨਜ਼ਰ ਆਉਂਦੀਆਂ ਹਨ, ਉਹ ਵੀ ਕਦੇ ਸਟਾਰਟ-ਅੱਪ ਹੋਇਆ ਕਰਦੀਆਂ ਸਨ।
https://youtu.be/_H2XfB_qhzQ
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 73.05 ਕਰੋੜ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
ਪਿਛਲੇ 24 ਘੰਟਿਆਂ ਦੌਰਾਨ 33,376 ਨਵੇਂ ਕੇਸ ਸਾਹਮਣੇ ਆਏ
ਐਕਟਿਵ ਕੇਸ, ਕੁੱਲ ਮਾਮਲਿਆਂ ਦਾ 1.18 ਫੀਸਦ ਬਣਦੇ ਹਨ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 3,91,516 ਹੋਈ
ਰਿਕਵਰੀ ਦਰ ਇਸ ਵੇਲੇ 97.49 ਫੀਸਦ
ਬੀਤੇ 24 ਘੰਟਿਆਂ ਦੌਰਾਨ 32,198 ਵਿਅਕਤੀ ਸਿਹਤਯਾਬ ਹੋਏ; ਹੁਣ ਤੱਕ 3,23,74,497 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 2.26 ਫੀਸਦ ਹੈ ‘ਤੇ ਪਿਛਲੇ 78 ਦਿਨਾਂ ਤੋਂ 3 ਫੀਸਦ ਤੋੰ ਘੱਟ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 2.10 ਫੀਸਦ ਹੋਈ; ‘ਤੇ ਪਿਛਲੇ 12 ਦਿਨਾਂ ਤੋਂ 3 ਫੀਸਦ ਤੋੰ ਘੱਟ ਹੈ
ਹੁਣ ਤੱਕ ਕੁੱਲ 54.01 ਕਰੋੜ ਟੈਸਟ ਕਰਵਾਏ ਗਏ
ਰੇਲ ਮੰਤਰਾਲਾ
ਰੇਲਵੇ ਲਈ ਅਕਤੂਬਰ ਦੇ ਪਹਿਲੇ ਹਫ਼ਤੇ ਵਿੱਚ ਕਮਾਈ ਅਤੇ ਢੋਆ-ਢੁਆਈ ਦੇ ਮਾਮਲੇ ਵਿੱਚ ਪਿਛਲੇ ਸਾਲ ਦੀ ਤੁਲਨਾ ਵਿੱਚ ਮਾਲ ਢੁਆਈ ਦੇ ਅੰਕੜਿਆਂ ਨੇ ਨਿਰੰਤਰ ਪ੍ਰਭਾਵਸ਼ਾਲੀ ਗਤੀ ਅਖ਼ਤਿਆਰ ਕੀਤੀ ਅਤੇ ਅੱਗੇ ਵਧ ਰਹੇ ਹਨ
ਢੋਆ-ਢੁਆਈ ਵਿੱਚ ਪਿਛਲੇ ਸਾਲ ਦੀ ਢੋਆ-ਢੁਆਈ ਸਮਾਨ ਮਿਆਦ ਲਈ 18% ਵਧੀ ਹੈ ਜਦੋਂਕਿ ਇਸੀ ਮਿਆਦ ਦੌਰਾਨ ਢੋਆ-ਢੁਆਈ ਦੀ ਕਮਾਈ ਪਿਛਲੇ ਸਾਲ ਦੀ ਤੁਲਨਾ ਵਿੱਚ 250.71 ਕਰੋੜ ਜ਼ਿਆਦਾ ਹੈ
ਅਕਤੂਬਰ 2020 ਤੋਂ 8 ਅਕਤੂਬਰ 2020 ਤੱਕ ਭਾਰਤੀ ਰੇਲਵੇ ਦੀ ਢੋਆ-ਢੁਆਈ 26.14 ਮਿਲੀਅਨ ਟਨ ਸੀ ਜੋ ਪਿਛਲੇ ਸਾਲ ਦੀ ਇਸੀ ਮਿਆਦ ਦੀ ਢੋਆ-ਢੁਆਈ  ਤੋਂ 18 ਫੀਸਦੀ ਜ਼ਿਆਦਾ ਹੈ
ਢੋਆ-ਢੁਆਈ ਨੂੰ ਅੱਗੇ ਵਧਾਉਣ ਲਈ ਅਤੇ ਸਾਰੇ ਪੱਧਰਾਂ ’ਤੇ ਸਾਰੇ ਹਿਤਧਾਰਕਾਂ ਵਿਚਕਾਰ ਤਾਲਮੇਲ ਨੂੰ ਬਿਹਤਰ ਬਣਾਉਣ ਲਈ ਖੇਤਰ ਵਿਸ਼ੇਸ਼ ਮੀਟਿੰਗਾਂ ਕੀਤੀਆਂ ਜਾ ਰਹੀਆਂ ਹਨ
ਪਿਛਲੇ ਇੱਕ ਹਫ਼ਤੇ ਦੌਰਾਨ ਸੀਮਿੰਟ, ਕੋਇਲਾ ਬਿਜਲੀ, ਇਸਪਾਤ, ਲੋਹਾ ਅਤੇ ਆਟੋਮੋਬਾਈਲ ਉਦਯੋਗ ਦੇ ਨੇਤਾਵਾਂ ਨਾਲ ਮੀਟਿੰਗਾਂ ਕੀਤੀਆਂ
ਰੇਲਵੇ ਮਾਲ ਆਵਾਜਾਈ ਨੂੰ ਬਹੁਤ ਆਕਰਸ਼ਕ ਬਣਾਉਣ ਲਈ ਭਾਰਤੀ ਰੇਲਵੇ ਵਿੱਚ ਰਿਆਇਤਾਂ/ਛੂਟਾਂ ਵੀ ਦਿੱਤੀਆਂ ਜਾ ਰਹੀਆਂ ਹਨ
ਰੇਲਵੇ ਲਈ ਅਕਤੂਬਰ ਦੇ ਪਹਿਲੇ ਹਫ਼ਤੇ ਵਿੱਚ ਕਮਾਈ ਅਤੇ ਢੋਆ-ਢੁਆਈ ਦੇ ਮਾਮਲੇ ਵਿੱਚ ਪਿਛਲੇ ਸਾਲ ਦੀ ਤੁਲਨਾ ਵਿੱਚ ਮਾਲ ਢੁਆਈ ਦੇ ਅੰਕੜਿਆਂ ਨੇ ਨਿਰੰਤਰ ਪ੍ਰਭਾਵਸ਼ਾਲੀ ਗਤੀ ਅਖ਼ਤਿਆਰ ਕੀਤੀ ਅਤੇ ਇਹ ਅੱਗੇ ਵਧ ਰਹੇ ਹਨ।
ਮਿਸ਼ਨ ਮੋਡ ਵਿੱਚ ਭਾਰਤੀ ਰੇਲਵੇ ਦਾ ਅਕਤੂਬਰ 2020 ਦੇ ਮਹੀਨੇ ਲਈ 8 ਅਕਤੂਬਰ 2020 ਤੱਕ ਦੀ ਢੋਆ-ਢੁਆਈ ਪਿਛਲੇ ਸਾਲ ਦੀ ਢੋਆ-ਢੁਆਈ ਅਤੇ ਉਸੀ ਮਿਆਦ ਲਈ ਕਮਾਈ ਨੂੰ ਪਾਰ ਕਰ ਗਈ ਹੈ।
ਅਕਤੂਬਰ 2020 ਤੋਂ 8 ਅਕਤੂਬਰ 2020 ਤੱਕ ਭਾਰਤੀ ਰੇਲਵੇ ਦੀ ਢੋਆ-ਢੁਆਈ 26.14 ਮਿਲੀਅਨ ਟਨ ਸੀ ਜੋ ਪਿਛਲੇ ਸਾਲ ਦੀ ਇਸੀ ਮਿਆਦ ਦੀ ਢੋਆ-ਢੁਆਈ  ਤੋਂ 18 ਫੀਸਦੀ ਜ਼ਿਆਦਾ ਹੈ। ਇਸ ਮਿਆਦ ਵਿੱਚ ਭਾਰਤੀ ਰੇਲਵੇ ਨੇ ਢੋਆ-ਢੁਆਈ ਤੋਂ 2477.07 ਕਰੋੜ ਰੁਪਏ ਕਮਾਏ ਜਿਹੜੇ ਕਿ ਪਿਛਲੇ ਸਾਲ ਦੀ ਸਮਾਨ ਮਿਆਦ ਤੋਂ  250.71 ਕਰੋੜ ਰੁਪਏ ਜ਼ਿਆਦਾ ਹੈ।
ਅਕਤੂਬਰ ਦੇ ਮਹੀਨੇ ਵਿੱਚ 08 ਅਕਤੂਬਰ 2020 ਤੱਕ ਭਾਰਤੀ ਰੇਲਵੇ ਦੀ ਢੋਆ-ਢੁਆਈ 26.14 ਮਿਲੀਅਨ ਟਨ ਸੀ ਜਿਸ ਵਿੱਚ 11.47 ਮਿਲੀਅਨ ਟਨ ਕੋਇਲਾ, 3.44 ਮਿਲੀਅਨ ਟਨ ਲੋਹਾ, 1.28 ਮਿਲੀਅਨ ਟਨ ਖਾਧ ਅਨਾਜ, 1.5 ਮਿਲੀਅਨ ਟਨ ਖਾਦਾਂ ਅਤੇ 1.56 ਮਿਲੀਅਨ ਟਨ ਸੀਮਿੰਟ  ਸ਼ਾਮਲ ਹੈ।
ਜ਼ਿਕਰਯੋਗ ਹੈ ਕਿ ਰੇਲਵੇ ਢੋਆ-ਢੁਆਈ ਦੀ ਆਵਾਜਾਈ ਨੂੰ ਬਹੁਤ ਆਕਰਸ਼ਕ ਬਣਾਉਣ ਲਈ ਭਾਰਤੀ ਰੇਲਵੇ ਵਿੱਚ ਕਈ ਰਿਆਇਤਾਂ/ਛੂਟਾਂ ਦਿੱਤੀਆਂ ਜਾ ਰਹੀਆਂ ਹਨ।
ਇਹ ਵੀ ਧਿਆਨ ਦੇਣ ਯੋਗ ਹੈ ਕਿ ਮਾਲ ਢੁਆਈ ਆਵਾਜਾਈ ਵਿੱਚ ਸੁਧਾਰ ਨੂੰ ਸੰਸਥਾਗਤ ਰੂਪ ਦਿੱਤਾ ਜਾਵੇਗਾ ਅਤੇ ਆਗਾਮੀ ਜ਼ੀਰੋ ਅਧਾਰਿਤ ਟਾਈਮ ਟੇਬਲ ਵਿੱਚ ਸ਼ਾਮਲ ਕੀਤਾ ਜਾਵੇਗਾ।
ਕੋਵਿਡ-19 ਦੀ ਵਰਤੋਂ ਭਾਰਤੀ ਰੇਲਵੇ ਦੁਆਰਾ ਸਾਰੀਆਂ ਸਮਰੱਥਾਵਾਂ ਅਤੇ ਪ੍ਰਦਰਸ਼ਨ ਨੂੰ ਬਿਹਤਰ ਬਣਾਉਣ ਲਈ ਕੀਤਾ ਗਿਆ ਹੈ।
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ
ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਪੰਜਾਬ ਵਿੱਚ ਮੈਗਾ ਫੂਡ ਪਾਰਕ ਦਾ ਉਦਘਾਟਨ ਕੀਤਾ
ਭਾਰਤ ਸਰਕਾਰ ਨੇ ਫੂਡ ਪ੍ਰੋਸੈਸਿੰਗ ਸੈਕਟਰ ਦੇ ਵਿਕਾਸ ਲਈ ਕਈ ਉਪਰਾਲੇ ਕੀਤੇ ਹਨ: ਨਰੇਂਦਰ ਸਿੰਘ ਤੋਮਰ
ਐਮਐਫਪੀ 25000 ਕਿਸਾਨਾਂ ਨੂੰ ਲਾਭ ਪਹੁੰਚਾਵੇਗੀ ਅਤੇ 5000 ਵਿਅਕਤੀਆਂ ਲਈ ਰੁਜ਼ਗਾਰ ਪੈਦਾ ਕਰੇਗੀ
ਪੰਜਾਬ ਅਤੇ ਹਰਿਆਣਾ ਦੇ ਕਿਸਾਨਾਂ ਨੇ ਦੇਸ਼ ਨੂੰ ਅਨਾਜ ਵਿੱਚ ਸਰਪਲੱਸ ਬਣਾਉਣ ਵਿਚ ਮਹੱਤਵਪੂਰਣ ਭੂਮਿਕਾ ਨਿਭਾਈ ਹੈ
ਕੇਂਦਰੀ ਫੂਡ ਪ੍ਰੋਸੈਸਿੰਗ ਉਦਯੋਗ, ਖੇਤੀਬਾੜੀ ਅਤੇ ਕਿਸਾਨ ਭਲਾਈ, ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀਰਾਜ ਮੰਤਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਪੰਜਾਬ ਦੇ ਕਪੂਰਥਲਾ ਜ਼ਿਲ੍ਹੇ ਦੇ ਫਗਵਾੜਾ ਵਿਖੇ ਮੈਗਾ ਫੂਡ ਪਾਰਕ  ਦਾ ਉਦਘਾਟਨ ਕੀਤਾ।
ਇਸ ਮੌਕੇ ਸ੍ਰੀ ਤੋਮਰ ਨੇ ਕਿਹਾ ਕਿ ਪੰਜਾਬ ਅਤੇ ਹਰਿਆਣਾ ਨੇ ਖੇਤੀਬਾੜੀ ਦੇ ਖੇਤਰ ਦੇ ਵਿਕਾਸ ਵਿੱਚ ਮਹੱਤਵਪੂਰਣ ਭੂਮਿਕਾ ਨਿਭਾਈ ਹੈ । ਉਨ੍ਹਾਂ ਕਿਹਾ ਕਿ, ਸਾਨੂੰ ਮਾਣ ਹੈ ਕਿ ਇਨ੍ਹਾਂ ਦੋਵਾਂ ਰਾਜਾਂ ਦੇ ਕਿਸਾਨਾਂ ਦੀ ਅਣਥੱਕ ਮਿਹਨਤ ਸਦਕਾ ਭਾਰਤ ਅੱਜ ਅਨਾਜ ਦੇ ਖੇਤਰ ਵਿੱਚ ਨਾ ਸਿਰਫ ਆਤਮ ਨਿਰਭਰ ਹੈ ਬਲਕਿ ਅਨਾਜ ਸਰਪਲੱਸ ਸਵੈ-ਨਿਰਭਰ ਵੀ ਹੈ। ਉਨ੍ਹਾਂ ਕਿਹਾ ਕਿ ਕਣਕ ਅਤੇ ਝੋਨੇ ਦੇ ਉਤਪਾਦਨ ਵਿਚ ਪੰਜਾਬ ਮੋਹਰੀ ਰਿਹਾ ਹੈ, ਪਰ ਹੁਣ ਧਰਤੀ ਹੇਠਲੇ ਪਾਣੀ ਦਾ ਪੱਧਰ ਘਟਣ ਕਾਰਨ ਫਸਲਾਂ ਦੇ ਵਿਭਿੰਨਤਾ ਦੀ ਲੋੜ ਹੈ, ਜਿਸ ਲਈ ਪੰਜਾਬ ਦੇ ਕਿਸਾਨ ਸਫਲਤਾਪੂਰਵਕ ਅੱਗੇ ਵਧੇ ਹਨ। ਉਨ੍ਹਾਂ ਕਿਹਾ ਕਿ ਫੂਡ ਪ੍ਰੋਸੈਸਿੰਗ 'ਤੇ ਵੀ ਪੂਰਾ ਧਿਆਨ ਧਿਆਨ ਕੇਂਦਰਿਤ ਕਰਨ ਦੀ ਜ਼ਰੂਰਤ ਹੈ ਤਾਂ ਜੋ ਕਿਸਾਨਾਂ ਨੂੰ ਵਾਜਬ ਭਾਅ ਮਿਲ ਸਕਣ ਅਤੇ ਇਸ ਨਾਲ ਸਬੰਧਤ ਖੇਤਰ ਨੂੰ ਵੀ ਫਾਇਦਾ ਹੋਵੇਗਾ।
ਇਹ ਮੈਗਾ ਫੂਡ ਪਾਰਕ 107.83 ਕਰੋੜ ਰੁਪਏ ਦੀ ਲਾਗਤ ਨਾਲ ਬਣਾਇਆ ਗਿਆ ਹੈ ਅਤੇ 55 ਏਕੜ ਰਕਬੇ ਵਿਚ ਫੈਲਿਆ ਹੋਇਆ ਹੈ। ਇਸ ਨਾਲ ਤਕਰੀਬਨ 25000 ਕਿਸਾਨਾਂ ਨੂੰ ਲਾਭ ਹੋਣ ਦੀ ਸੰਭਾਵਨਾ ਹੈ ਅਤੇ ਲਗਭਗ 5000 ਵਿਅਕਤੀਆਂ ਦੇ ਰੁਜ਼ਗਾਰ ਦੀ ਸੰਭਾਵਨਾ ਹੈ। ਇਹ ਕੱਚੇ ਪਦਾਰਥ / ਤਿਆਰ ਮਾਲ ਗੁਦਾਮ , ਸਿਲੋਜ਼ , ਕੋਲਡ ਸਟੋਰੇਜ , ਆਈਕਿਯੂਐਫ ਅਤੇ ਡੀਪ- ਫ੍ਰੀਜ਼ਰ  ਅਤੇ ਹੋਰ ਸਬੰਧਤ ਭੋਜਨ ਪ੍ਰਾਸੈਸਿੰਗ ਸਹੂਲਤਾਂ ਨਾਲ ਲੈਸ ਹੈ ।
ਸ੍ਰੀ ਤੋਮਰ ਨੇ ਕਿਹਾ ਕਿ ਸਰਕਾਰ ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਕਿਸਾਨਾਂ ਦੀ ਭਲਾਈ ਲਈ ਨਿਰੰਤਰ ਕੰਮ ਕਰ ਰਹੀ ਹੈ। ਉਨ੍ਹਾਂ ਅੱਗੇ ਕਿਹਾ ਕਿ ਫਸਲਾਂ ਦਾ ਐਮਐਸਪੀ ਵਧਾ ਦਿੱਤਾ ਗਿਆ ਹੈ ਅਤੇ ਸਰਕਾਰ ਨੇ 10,000 ਨਵੇਂ ਐਫਪੀਓ ਬਣਾਉਣ ਦੀ ਯੋਜਨਾ ਸ਼ੁਰੂ ਕੀਤੀ ਹੈ। ਕਿਸਾਨਾਂ ਨੂੰ ਸਬਸਿਡੀ ਦਿੱਤੀ ਜਾ ਰਹੀ ਹੈ ਅਤੇ ਸਰਕਾਰ ਛੋਟੇ ਕਿਸਾਨਾਂ ਦੀ ਭਲਾਈ ਵੱਲ ਧਿਆਨ ਕੇਂਦਰਤ ਕਰ ਰਹੀ ਹੈ। ਆਤਮਨਿਰਭਰ ਭਾਰਤ ਅਧੀਨ ਫੂਡ ਪ੍ਰੋਸੈਸਿੰਗ ਸੈਕਟਰ ਦੇ ਵਿਕਾਸ ਲਈ 10,000 ਕਰੋੜ ਰੁਪਏ ਦਾ ਫੰਡ ਬਣਾਇਆ ਗਿਆ ਹੈ ਜਿਸ ਨਾਲ ਕਿਸਾਨਾਂ ਨੂੰ ਲਾਭ ਹੋਵੇਗਾ ਅਤੇ ਰੁਜ਼ਗਾਰ ਦੇ ਮੌਕੇ ਪੈਦਾ ਹੋਣਗੇ। ਹੁਣ ਤੱਕ, 37 ਐਮਐਫਪੀ ਮਨਜ਼ੂਰ ਕੀਤੇ ਜਾ ਚੁੱਕੇ ਹਨ ਅਤੇ 20 ਪਹਿਲਾਂ ਹੀ ਕੰਮ ਕਰਨਾ ਸ਼ੁਰੂ ਕਰ ਚੁੱਕੇ ਹਨ ।
ਸ੍ਰੀ ਤੋਮਰ ਨੇ ਚਾਨਣਾ ਪਾਇਆ ਕਿ ਖੇਤੀਬਾੜੀ ਸੈਕਟਰ ਵਿੱਚ ਖੋਜ ਦੀ ਵੱਡੀ ਭੂਮਿਕਾ ਹੈ ਅਤੇ ਆਈਸੀਏਆਰ ਬਹੁਤ ਵਧੀਆ ਖੋਜ ਕਰ ਰਹੀ ਹੈ ਜਿਸ ਨਾਲ ਦੇਸ਼ ਨੂੰ ਲਾਭ ਹੋ ਰਿਹਾ ਹੈ। ਉਨ੍ਹਾਂ ਰਾਜ ਸਰਕਾਰ ਨੂੰ ਪੰਜਾਬ ਦੇ ਵਿੱਤ ਮੰਤਰੀ ਦੁਆਰਾ ਪੰਜਾਬ ਵਿੱਚ ਖੇਤੀਬਾੜੀ ਖੋਜ ਨੂੰ ਅੱਗੇ ਵਧਾਉਣ ਦੀ ਲੋੜ ‘ਤੇ ਕੇਂਦਰ ਨੂੰ ਪ੍ਰਸਤਾਵ ਦੇਣ ਲਈ ਕਿਹਾ ਅਤੇ ਭਰੋਸਾ ਦਿੱਤਾ ਕਿ ਕੇਂਦਰ ਸਰਕਾਰ ਉਨ੍ਹਾਂ ਪ੍ਰਸਤਾਵਾਂ ‘ਤੇ ਪੂਰੀ ਗੰਭੀਰਤਾ ਨਾਲ ਵਿਚਾਰ ਕਰੇਗੀ। ਸ੍ਰੀ ਤੋਮਰ ਨੇ ਉਮੀਦ ਜਤਾਈ ਕਿ ਸੁਖਜੀਤ ਮੈਗਾ ਫੂਡ ਪਾਰਕ, ਫੂਡ ਪ੍ਰੋਸੈਸਿੰਗ ਸੈਕਟਰ ਦੀ ਤਰੱਕੀ ਲਈ ਇੱਕ ਮੀਲ ਪੱਥਰ ਸਾਬਤ ਹੋਵੇਗਾ।
ਕੇਂਦਰੀ ਫੂਡ ਪ੍ਰੋਸੈਸਿੰਗ ਉਦਯੋਗ ਰਾਜ ਮੰਤਰੀ ਸ਼੍ਰੀ ਰਾਮੇਸ਼ਵਰ ਤੇਲੀ ਨੇ ਕਿਹਾ ਕਿ ਮੈਗਾ ਫੂਡ ਪਾਰਕ ਵਿਖੇ ਵਿਕਸਤ ਕੀਤੇ ਗਏ ਅਤਿ ਆਧੁਨਿਕ ਬੁਨਿਆਦੀ ਢਾਂਚੇ ਅਤੇ ਪ੍ਰੋਸੈਸਿੰਗ ਸਹੂਲਤਾਂ ਨਾਲ ਨਾ ਸਿਰਫ ਖੇਤੀਬਾੜੀ ਉਤਪਾਦਾਂ ਦੇ ਨੁਕਸਾਨ ਨੂੰ ਘਟਾਇਆ ਜਾਵੇਗਾ, ਸਗੋਂ ਇਸ ਨਾਲ ਕਿਸਾਨਾਂ ਲਈ ਵਾਜਬ ਮੁੱਲ ਨੂੰ ਜੋੜਨ ਨੂੰ ਵੀ ਯਕੀਨੀ ਬਣਾਇਆ ਜਾਵੇਗਾ।
ਟੈਕਸਟਾਈਲ ਮੰਤਰਾਲਾ
ਕੈਬਨਿਟ ਨੇ ਕਪਾਹ ਦੇ ਸੀਜ਼ਨ  2014-15 ਤੋਂ 2020-21 ਦੌਰਾਨ ਕਪਾਹ ਲਈ ਘੱਟੋ-ਘੱਟ ਸਮਰਥਨ ਮੁੱਲ ਦੇ ਤਹਿਤ ਹੋਏ ਨੁਕਸਾਨ ਦੀ ਭਰਪਾਈ ਲਈ ਕੀਤੇ ਖਰਚੇ ਨੂੰ ਮਨਜੂਰੀ ਦਿੱਤੀ
ਕੈਬਨਿਟ ਨੇ 2014-15 ਤੋਂ 2020-21 ਤੱਕ ਕਪਾਹ ਦੇ ਸੀਜ਼ਨ ਲਈ ਭਾਰਤੀ ਕਪਾਹ ਨਿਗਮ  ਨੂੰ 17,408.85 ਕਰੋੜ ਰੁਪਏ ਦੇ ਮੁੱਲ ਸਮਰਥਨ ਨੂੰ ਮਨਜੂਰੀ ਦਿੱਤੀ
ਪ੍ਰਧਾਨ ਮੰਤਰੀਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ ਨੇ 2014-15 ਤੋਂ 2020-21ਤੱਕ ਕਪਾਹ ਸੀਜ਼ਨ ਲਈ ਭਾਰਤੀ ਕਪਾਹ ਨਿਗਮ  ਨੂੰ 17,408.85 ਕਰੋੜ ਰੁਪਏ ਦੇ ਪ੍ਰਤੀਬੱਧ ਮੁੱਲ ਸਮਰਥਨ ਲਈ ਆਪਣੀ ਮਨਜੂਰੀ ਦੇ ਦਿੱਤੀ ਹੈ।
ਕਪਾਹ ਦੇ ਕਿਸਾਨਾਂ ਦੇ ਹਿੱਤਾਂ ਦੀ ਰਾਖੀ ਲਈ, ਕਪਾਹ ਦੇ ਸਾਲਾਂ 2014-15 ਤੋਂ 2020-21ਤੱਕ ਕੀਮਤ ਸਮਰਥਨ ਕਾਰਜਾਂ ਨੂੰ ਚਲਾਉਣਾ ਉਚਿਤ ਹੈ ਕਿਉਂਕਿ ਕਪਾਹ ਦੀਆਂ ਕੀਮਤਾਂ ਘੱਟੋ-ਘੱਟ ਸਮਰਥਨ ਮੁੱਲ ਨੂੰ ਛੂਹ ਗਈਆਂ ਸਨ। ਇਸ ਦੇ ਲਾਗੂ ਹੋਣ ਨਾਲ ਦੇਸ਼ ਦੀ ਆਰਥਿਕ ਗਤੀਵਿਧੀ ਵਿੱਚ ਕਪਾਹ ਦੇ ਕਿਸਾਨਾਂ ਦੀ ਸ਼ਮੂਲੀਅਤ ਵਧਦੀ ਹੈ। ਕੀਮਤ ਸਮਰਥਨ ਢਾਂਚਾ ਕਪਾਹ ਦੀਆਂ ਕੀਮਤਾਂ ਨੂੰ ਸਥਿਰ ਕਰਨ ਅਤੇ ਕਿਸਾਨਾਂ ਦੀ ਪ੍ਰੇਸ਼ਾਨੀ ਨੂੰ ਦੂਰ ਕਰਨ ਵਿੱਚ ਮਦਦ ਕਰਦਾ ਹੈ।
ਕਪਾਹ ਸਭ ਤੋਂ ਮਹੱਤਵਪੂਰਨ ਨਕਦੀ ਫ਼ਸਲਾਂ ਵਿੱਚੋਂ ਇੱਕ ਹੈ ਅਤੇ ਲਗਭਗ 58 ਲੱਖ ਕਪਾਹ ਕਿਸਾਨਾਂ ਅਤੇ ਕਪਾਹ ਦੀ ਪ੍ਰੋਸੈਸਿੰਗ ਅਤੇ ਵਪਾਰ ਵਰਗੀਆਂ ਸੰਬੰਧਤ ਗਤੀਵਿਧੀਆਂ ਵਿੱਚ ਲੱਗੇ 400 ਤੋਂ 500 ਲੱਖ ਲੋਕਾਂ ਦੀ ਰੋਜ਼ੀ-ਰੋਟੀ ਨੂੰ ਚਲਾਈ ਰੱਖਣ ਵਿੱਚ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਉਂਦੀ ਹੈ।
ਕਪਾਹ ਸੀਜ਼ਨ 2020-21 ਦੌਰਾਨ, ਕਪਾਹ ਦੀ ਕਾਸ਼ਤ ਹੇਠ ਰਕਬਾ 133 ਲੱਖ ਹੈਕਟੇਅਰ ਸੀ ਜਿਸ ਵਿੱਚ 360 ਲੱਖ ਗੰਢਾਂ ਦੇ ਉਤਪਾਦਨ ਦਾ ਅਨੁਮਾਨ ਹੈ, ਜੋ ਕੁੱਲ ਵਿਸ਼ਵ ਕਪਾਹ ਉਤਪਾਦਨ ਦਾ ਲਗਭਗ 25% ਬਣਦਾ ਹੈ। ਸੀਏਸੀਪੀ ਦੀਆਂ ਸਿਫ਼ਾਰਸ਼ਾਂ ਦੇ ਆਧਾਰ ’ਤੇ ਭਾਰਤ ਸਰਕਾਰ ਬੀਜ ਕਪਾਹ  ਲਈ ਘੱਟੋ-ਘੱਟ ਸਮਰਥਨ ਮੁੱਲ ਤੈਅ ਕਰਦੀ ਹੈ।
ਭਾਰਤ ਸਰਕਾਰ ਨੇ ਸੀਸੀਆਈ ਨੂੰ ਕੇਂਦਰੀ ਨੋਡਲ ਏਜੰਸੀ ਵਜੋਂ ਨਿਯੁਕਤ ਕੀਤਾ ਹੈ ਅਤੇ ਜਦੋਂ ਕਪਾਹ ਦੀਆਂ ਕੀਮਤਾਂ ਐੱਮਐੱਸਪੀ ਦੇਪੱਧਰ ਤੋਂ ਹੇਠਾਂ ਆਉਂਦੀਆਂ ਹਨ ਤਾਂ ਕਪਾਹ ਦੀ ਐੱਮਐੱਸਪੀ ਤੈਅ ਕਰਕੇਸੀਸੀਆਈਨੂੰਕਿਸਾਨਾਂ ਤੋਂ ਬਿਨਾਂ ਕਿਸੇ ਮਾਤਰਾ ਦੀ ਹੱਦਬੰਦੀ ਦੇ ਸਾਰੇ ਐੱਫ਼ਏਕਿਊ ਗ੍ਰੇਡ ਕਪਾਹ ਦੀ ਖਰੀਦ ਕਰਨ ਲਈ ਆਦੇਸ਼ ਦਿੱਤਾ ਗਿਆ ਹੈ। ਘੱਟੋ-ਘੱਟ ਸਮਰਥਨ ਮੁੱਲ ਕਪਾਹ ਦੀ ਕੀਮਤ ਘਟਣ ਦੀ ਹਾਲਤ ਵਿੱਚ ਕਿਸਾਨਾਂ ਨੂੰ ਕਿਸੇ ਵੀ ਪ੍ਰਤੀਕੂਲ ਸਥਿਤੀ ਦੇ ਦੌਰਾਨ ਸੰਕਟ ਤੋਂ ਬਚਾਉਂਦਾ ਹੈ।
ਐੱਮਐੱਸਪੀ ਦੇਸ਼ ਦੇ ਕਪਾਹ ਦੇ ਕਿਸਾਨਾਂ ਨੂੰ ਕਪਾਹ ਦੀ ਖੇਤੀ ਵਿੱਚ ਆਪਣੀ ਨਿਰੰਤਰ ਰੁਚੀ ਬਣਾਈ ਰੱਖਣ ਲਈ ਪ੍ਰੇਰਿਤ ਕਰਦੀ ਹੈ ਤਾਂ ਜੋ ਭਾਰਤ ਨੂੰ ਗੁਣਵੱਤਾ ਵਾਲੇ ਕਪਾਹ ਲਈ ਆਤਮ ਨਿਰਭਰ ਬਣਾਇਆ ਜਾ ਸਕੇ,ਕਿਉਂਕਿ ਕਪਾਹ ਕਤਾਈ ਉਦਯੋਗ ਲਈ ਇੱਕ ਕੱਚਾ ਮਾਲ ਹੈ।ਸੀਸੀਆਈ 143 ਜ਼ਿਲ੍ਹਿਆਂ ਵਿੱਚ 474 ਖਰੀਦ ਕੇਂਦਰ ਖੋਲ੍ਹ ਕੇ ਸਾਰੇ 11 ਪ੍ਰਮੁੱਖ ਕਪਾਹ ਉਤਪਾਦਕ ਰਾਜਾਂ ਵਿੱਚ ਆਪਣੇ ਬੁਨਿਆਦੀ ਢਾਂਚੇ ਨੂੰ ਤਿਆਰ ਰੱਖਦਾ ਹੈ।
ਪਿਛਲੇ ਦੋ ਕਪਾਹ ਸੀਜ਼ਨਾਂ  ਵਿੱਚ ਵਿਸ਼ਵਵਿਆਪੀ ਮਹਾਮਾਰੀ ਦੇ ਦੌਰਾਨ, ਸੀਸੀਆਈ ਨੇ ਦੇਸ਼ ਵਿੱਚ ਕਪਾਹ ਉਤਪਾਦਨ ਦੇ ਲਗਭਗ 1/3 ਹਿੱਸੇ ਭਾਵ ਲਗਭਗ 200 ਲੱਖ ਗੰਢਾਂ ਦੀ ਖਰੀਦ ਕੀਤੀ ਅਤੇ ਸਿੱਧੇ ਤੌਰ ’ਤੇ ਲਗਭਗ 40 ਲੱਖ ਕਿਸਾਨਾਂ ਦੇ ਬੈਂਕ ਖਾਤਿਆਂ ਵਿੱਚ 55,000ਕਰੋੜ ਰੁਪਏ ਤੋਂ ਵੱਧ ਵੰਡੇ ਹਨ।
ਮੌਜੂਦਾ ਕਪਾਹ ਸੀਜ਼ਨ ਅਰਥਾਤ 2021-022 ਲਈ, ਸੀਸੀਆਈ ਨੇ ਸਾਰੇ 11 ਮੁੱਖ ਕਪਾਹ ਉਤਪਾਦਕ ਰਾਜਾਂ ਵਿੱਚ ਪਹਿਲਾਂ ਹੀ ਸਾਰੇ ਢੁੱਕਵੇਂ ਪ੍ਰਬੰਧ ਕਰ ਲਏ ਹਨ, ਜਿਸ ਵਿੱਚ 450 ਤੋਂ ਵੱਧ ਖਰੀਦ ਕੇਂਦਰਾਂ ਵਿੱਚ ਮਨੁੱਖੀ ਸ਼ਕਤੀ ਦੀ ਤੈਨਾਤੀ ਸ਼ਾਮਲ ਹੈ, ਤਾਂ ਜੋ ਕਿਸੇ ਵੀ ਸਥਿਤੀ ਵਿੱਚ ਐੱਮਐੱਸਪੀ ਦੇ ਕੰਮਾਂ ਪੂਰਾ ਕੀਤਾ ਜਾ ਸਕੇ।
ਖਾਣ ਮੰਤਰਾਲਾ
ਕੁੱਲ ਖਣਿਜ ਉਤਪਾਦਨ ਵਿੱਚ ਜਨਵਰੀ, 2023 ਦੌਰਾਨ 8.8% ਦਾ ਵਾਧਾ ਹੋਇਆ
ਕਈ ਮਹੱਤਵਪੂਰਨ ਖਣਿਜ ਸਕਾਰਾਤਮਕ ਵਾਧਾ ਦਰਸਾਉਂਦੇ ਹਨ
ਸਾਲ 2023 ਦੇ  ਜਨਵਰੀ ਮਹੀਨੇ ਲਈ ਖਣਿਜ ਉਤਪਾਦਨ ਅਤੇ ਖਣਨ ਸੂਚਕ ਅੰਕ 135.9 'ਤੇ ਪਹੁੰਚ ਗਿਆ ਹੈ, ਜੋ ਜਨਵਰੀ, 2022 ਦੇ ਇਸੇ ਮਹੀਨੇ ਦੇ ਪੱਧਰ ਦੇ ਮੁਕਾਬਲੇ 8.8% ਵਧੇਰੇ ਹੈ। ਇੰਡੀਅਨ ਬਿਊਰੋ ਆਫ ਮਾਈਨਜ਼  ਦੇ ਆਰਜ਼ੀ ਅੰਕੜਿਆਂ ਅਨੁਸਾਰ, ਅਪ੍ਰੈਲ-ਜਨਵਰੀ, 2022-23 ਦੀ ਮਿਆਦ ਲਈ ਸੰਚਤ ਵਾਧਾ ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ ਮੁਕਾਬਲੇ 5.8 ਫ਼ੀਸਦ ਹੈ।
ਜਨਵਰੀ, 2023 ਵਿੱਚ ਮਹੱਤਵਪੂਰਨ ਖਣਿਜਾਂ ਦਾ ਉਤਪਾਦਨ ਪੱਧਰ ਇਸ ਪ੍ਰਕਾਰ ਸੀ: ਕੋਲਾ 903 ਲੱਖ ਟਨ, ਲਿਗਨਾਈਟ 40 ਲੱਖ ਟਨ, ਕੁਦਰਤੀ ਗੈਸ  2913 ਮਿਲੀਅਨ ਕਿਊਸਿਕ ਮੀਟਰ, ਪੈਟਰੋਲੀਅਮ  25 ਲੱਖ ਟਨ, ਬਾਕਸਾਈਟ 2190 ਹਜ਼ਾਰ ਟਨ, ਕ੍ਰੋਮਾਈਟ 388 ਹਜ਼ਾਰ ਟਨ, ਕਾਪਰ ਕੰਸਨਟ੍ਰੇਟ 9 ਹਜ਼ਾਰ ਟਨ, ਸੋਨਾ 174 ਕਿਲੋਗ੍ਰਾਮ, ਲੋਹਾ 241 ਲੱਖ ਟਨ, ਲੈੱਡ 32 ਹਜ਼ਾਰ ਟਨ, ਮੈਂਗਨੀਜ਼ 282 ਹਜ਼ਾਰ ਟਨ, ਜ਼ਿੰਕ 150 ਹਜ਼ਾਰ ਟਨ, ਚੂਨਾ ਪੱਥਰ 359 ਲੱਖ ਟਨ, ਫਾਸਫੋਰਾਈਟ 196 ਹਜ਼ਾਰ ਟਨ, ਮੈਗਨੀਸਾਈਟ 7 ਹਜ਼ਾਰ ਟਨ ਅਤੇ ਡਾਇਮੰਡ 4 ਕੈਰੇਟ।
ਜਨਵਰੀ, 2022 ਦੇ ਮੁਕਾਬਲੇ ਜਨਵਰੀ, 2023 ਦੌਰਾਨ ਸਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਮਹੱਤਵਪੂਰਨ ਖਣਿਜਾਂ ਵਿੱਚ ਸ਼ਾਮਲ ਹਨ: ਫਾਸਫੋਰਾਈਟ , ਸੋਨਾ , ਕੋਲਾ , ਲੋਹਾ , ਲੈੱਡ ਕੰਸਨਟ੍ਰੇਟ , ਕੁਦਰਤੀ ਗੈਸ , ਚੂਨਾ ਪੱਥਰ , ਕੱਚਾ ਮੈਂਗਨੀਜ਼ , ਅਤੇ ਬਾਕਸਾਈਟ ।
ਨਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਹੋਰ ਮਹੱਤਵਪੂਰਨ ਖਣਿਜਾਂ ਵਿੱਚ ਸ਼ਾਮਲ ਹਨ: ਪੈਟਰੋਲੀਅਮ , ਕ੍ਰੋਮਾਈਟ , ਕਾਪਰ ਕੰਸਨਟ੍ਰੇਟ, ਲਿਗਨਾਈਟ , ਮੈਗਨੇਸਾਈਟ  ਅਤੇ ਜ਼ਿੰਕ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਮੋਦੀ ਅੱਜ ਬੈਂਕਾਕ ਵਿੱਚ ‘ਸਵਾਸਦੀ ਪੀਐੱਮ ਮੋਦੀ’ ਭਾਈਚਾਰਕ ਪ੍ਰੋਗਰਾਮ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਭਾਰਤੀ ਸਮੇਂ ਅਨੁਸਾਰ ਅੱਜ ਸ਼ਾਮ 6 ਵਜੇ ਬੈਂਕਾਕ ਵਿੱਚ ‘ਸਵਾਸਦੀ ਪੀਐੱਮ ਮੋਦੀ’ ਭਾਈਚਾਰਕ ਪ੍ਰੋਗਰਾਮ ਨੂੰ ਸੰਬੋਧਨ ਕਰਨਗੇ । ਥਾਈਲੈਂਡ ਵਿੱਚ ਭਾਰਤੀ ਭਾਈਚਾਰੇ ਦੇ ਮੈਂਬਰ ਇਸ ਆਯੋਜਨ ਵਿੱਚ ਹਿੱਸਾ ਲੈਣਗੇ ।